Нимә ул ғибәҙәт? » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Иман » Нимә ул ғибәҙәт?\n16.03.2018 Нимә ул ғибәҙәт?\nКүптәр ғибәҙәт төшөнсәһен дөрөҫ аңламай. Улар ғибәҙәт ҡылыуҙы мәсеттә йәиһә айырым бер көндәрҙә генә башҡарыла торған билдәле бер йола тип уйлай. Ҡайһы берәүҙәр ғибәҙәтте көнө буйы намаҙ уҡыу, йә мәсеттә ултырыу тип аңлай. Әммә был төшөнсә күпкә киңерәк мәғәнәгә эйә. Ул бөтә тормошобоҙҙо үҙ эсенә ала тип әйтһәк, яңылыш булмаҫ.\nҒибәҙәт тигәндә мәсеттә генә ултырыуҙы күҙ алдына килтерергә ярамай. Кеше хатта эштә ултырғанда ла, транспортта китеп барғанда ла, ғаиләһе янында булғанда ла ғибәҙәт ҡылырға мөмкин. Әммә теге йәки был эшең ғибәҙәт булып һаналһын өсөн ниәтең дөрөҫ булырға һәм был эшең дөрөҫ итеп башҡарылырға тейеш.\nДөрөҫ ниәтте нисек аңларға һуң? Һәр бер кеше нимәгә ынтыла, шуны ала. Шуға күрә беҙ тик Алланың ризалығына ынтылырға тейешбеҙ. Тимәк, теге йәки был эште эшләгәндә Алла өсөн тип ниәтләргә кәрәк. Ниәтте ҡысҡырып әйтергә кәрәкмәй. Ул йөрәктә була. Мәҫәлән, намаҙ уҡырға йыйындың, ти. Күңелең менән намаҙыңды Алла өсөн уҡырға кәрәклеген аңлайһың. Намаҙға баҫырҙан алда ниндәй намаҙ уҡырға йыйыныуың билдәле булырға тейеш. Өйлә намаҙы ваҡыты етте икән, ти, өйләнең дүрт рәҡәғәт фарызын уҡырға тигән ниәт менән намаҙлығыңа баҫаһың. Уйламай-нитмәй автоматик рәүештә дүрт рәҡәғәт уҡыу дөрөҫ булмай. Мотлаҡ күңелеңдә Аллаһы Тәғәлә өсөн уҡыйым тигән ниәт булырға тейеш. Аңың менән ниндәй намаҙҙы уҡырға тейешлегеңде аңлау ҙа зарур.\nӘ башҡарған ғәмәлең дөрөҫ булһын өсөн нимә эшләргә? Ғәмәлең дөрөҫ булһын тиһәң, уны Алла ҡушҡанса эшләргә кәрәк. Уның ҡағиҙәләрен аша атлап сығырға ярамай. Мәҫәлән, Аллаһы Тәғәлә мотлаҡ рәүештә рамаҙан айында ураҙа тоторға ҡушҡан. Йәғни фарыз ураҙаны беҙ йә егерме туғыҙ, йә утыҙ көн тотабыҙ. Күберәк тә, әҙерәк тә түгел. Өс көн генә тотһам да бара ул, тигән ниәт дөрөҫ булмай. Икенсе миҫал итеп намаҙҙы алып ҡарайыҡ. Беҙгә көнөнә биш тапҡыр намаҙ уҡырға ҡушылған. Уны кәметергә ярамай. Артығы ла кәрәкмәй. Берәү ҙә, нишләп бишәү генә булырға тейеш, унау итеп уҡыһаң яҡшыраҡ бит тип, яңы ҡағиҙә уйлап сығара алмай. Үҙең өсөн көнөнә ун намаҙҙы фарыз итеү дөрөҫ булмай.\nШулай итеп, ниәтебеҙ дөрөҫ булғанда һәм Алла ҡушҡанса эшләгәндә генә теге йәки был ғәмәлебеҙ ғибәҙәт булып һаналасаҡ.\nАлдан әйтеп үтеүебеҙсә, ғибәҙәт бик киң мәғәнәгә эйә. Ул намаҙ уҡыу, ураҙа тотоу, зәҡәт түләү һәм хаж ҡылыу ғына түгел. Быларҙың барыһы ла – беҙгә фарыз ителгән ғибәҙәт төрҙәре. Уларҙан тыш та һәр беребеҙ көн һайын ғибәҙәт ҡылырға мөмкин. Ниәтең генә дөрөҫ булһын. Мәҫәлән, ир кеше көн дә эшкә бара. Уйлап ҡараһаң, был Әхирәткә бер ниндәй ҙә ҡыҫылышы булмаған, донъяуи нәмә кеүек. Сөнки беҙ аҡса табыу өсөн эшләйбеҙ. Ә аҡса туранан-тура был донъя менән бәйләнгән тиһәк тә була. Әммә, ниәтең дөрөҫ булһа, көн дә барған эшең дә ғибәҙәт булып китергә мөмкин.\nБилдәле булыуынса, Аллаһы Тәғәлә ҡатынын һәм балаларын ҡарауҙы ир-егеттәргә фарыз иткән. Ғөмүмән, ғаиләне матди яҡтан тәьмин итеү ир кешенең иңенә ята. Әгәр ҙә ир-егет шуны аңлап, көн дә эшенә Алла өсөн, Уның ҡушҡанын үтәр өсөн тигән ниәт менән барһа, көн дә башҡарған эше ғибәҙәткә әйләнә. Әлбиттә, ул эш хәләл булырға тейеш. Сөнки беҙгә Раббыбыҙ һәр төрлө хәрәмдән ары торорға ҡуша.\nНиәт дөрөҫ булғанда, бөтәбеҙ ҙә яратҡан рәхәтлектәрҙән дә сауап алырға мөмкин. Бөтәһе лә ашарға һәм йоҡларға ярата. Ашау һәм йоҡлау беҙгә ни өсөн кәрәк? Әлбиттә, арып-талып киткәндән һуң көс туплау өсөн. Ашарға ултырғанда ла, йоҡларға ятҡанда ла, Алланы иҫкә төшөрөп, “бисмиллә” тип әйтеү мотлаҡ. Ашап-эскәндә лә, йоҡларға ятыр алдынан да, артабан Аллаға яҡшыраҡ ғибәҙәт ҡылыу өсөн көс алам, тигән ниәт булырға тейеш. Бында, әлбиттә, сама тигән нәмәне оноторға ярамай һәм тыйылғандан тыйылырға кәрәк. Ашағанда ла, йоҡлағанда ла сама белеү зарур. Көс туплау өсөн артығы кәрәкмәй. Көнө буйы йоҡлап ятыу йә һәр ваҡыт ашаныу бөтөнләй урынһыҙ. Ашаған аҙығыңдың мотлаҡ хәләл булырға тейешлеге тураһында һүҙ ҙә юҡ.\nШулай итеп, “Лә иләһә илләл-лаһ” (Алланан башҡа ғибәҙәткә лайыҡ илаһ юҡ) һүҙҙәрен әйтеү, намаҙ уҡыу, ураҙа тотоу, хаж ҡылыу һәм зәҡәт түләү генә ғибәҙәт була, тип уйлау дөрөҫ түгел. Быларҙың барыһы ла – динебеҙҙе тотоп торған нигеҙ. Әммә дин тулы булһын өсөн нигеҙ генә етмәй бит. Беребеҙ ҙә нигеҙе генә булған, ҡалған ерҙәре төҙөлөп бөтмәгән өйҙө өй тип ҡабул итмәйәсәк. Ундай ерҙә йәшәүҙе лә күҙ алдына килтереп булмай. Ислам менән дә шулай уҡ. Бөтә динебеҙҙе уның нигеҙҙәренә генә ҡайтарып ҡалдырырға ярамай. Уның ҡалған өлөштәрен төрлө ғәмәл тәшкил итә.\nАлла өсөн дөрөҫ итеп эшләйһең икән, кешеләргә ҡамасаулап ятҡан ботаҡты юлдан алып ташлауың да – ғибәҙәт, кемдеңдер хәлен еңеләйтеп, йылы һүҙ әйтеүең, йылмайып ҡарауың да – ғибәҙәт. Хатта хәләл ефетеңә рәхмәт һүҙҙәрен әйтеү ҙә, ауыҙына үҙ ҡулдарың менән берәй аҙыҡ ҡаптырыу ҙа ғибәҙәт була. Ата-әсәгә ярҙам итеүҙән дә, туғандарҙы барып күреүҙән дә, дөрөҫ ниәт булғанда, сауап алаһың.\nХатта төрлө хис-тойғобоҙ ҙа ғибәҙәткә инә. Өмөттәребеҙ, ҡурҡыуыбыҙ, мөхәббәтебеҙ ҙә Аллаға бағышланырға тейеш. Сөнки бары тик Раббыбыҙ ғына беҙҙе төрлө бәлә-ҡазанан арындыра ала. Һаулығыбыҙ ҙа, байлығыбыҙ ҙа тик Уның ғына ҡулында. Алланан ҡурҡыу беҙҙе төрлө ярамаған нәмәнән һәм ғәмәлдән һаҡлай. Тик Раббыбыҙҙы яратҡанда ғына, беҙ Уның ризалығына ынтыла, бар эштәребеҙҙе лә Уға ғына бағышлай аласаҡбыҙ.\nНимә генә эшләһәк тә шуны иҫтә тоторға кәрәк: Алла бар нәмәне күреп, ишетеп тора, әжер-сауаптарҙы ла Ул ғына бирә. Ниндәйҙер изге эште башҡалар күрһен, һине маҡтаһын өсөн эшләйһең икән, был инде ғибәҙәт булмай. Сөнки һин был осраҡта Алла ризалығын түгел, ә кешеләрҙең маҡтауын, һинең турала яҡшы уйлауын теләйһең. Һәр бер кеше ынтылған нәмәһен ала. Кешенән маҡтау һүҙҙәре ишетергә теләй икән, ишетәсәк. Шуның менән уның ҡыуанысы бөтәсәк. Алла ризалығына ынтыла икән, Алла уның менән риза буласаҡ, сауаптарын бирәсәк һәм башҡаларҙың йөрәгендә лә ошо кешегә ҡарата һөйөү уятасаҡ.


Хәбәрҙәр: Грецияла Сириза һул радикалдарының еңеүе- Брюсселгә ҡаршы восстание.\nГрецияла Сириза һул радикалдарының еңеүе- Брюсселгә ҡаршы восстание.\nГрециялағы һайлауҙарҙа СИРИЗА һул радикаль көстәр коалицияһы еңеүе бөтә Европалағы үҙгәреште аңлатмаймы? СИРИЗА башлығы Алексис Ципрас быға һәм ил өсөн яңы эра тыуыуына ышана. Төндә Афина университеты янына йыйылған меңдәрсә уның яҡлылар ҙа быға ышана. Ципрас- Брюсселдең ҡаты экономия сараларынан асыҡтан-асыҡ баш тартыусы лозунгылар аҫтында һайланған Европалағы тәүге дәүләт башлығы.\n-Греция үҙ тарихының яңы битен асты, Греция ҡаты экономия сәйәсәтен, хафаларҙы һәм авторитар идара итеүҙе, биш йылға һуҙылған кәмһетеүҙәрҙе һәм ғазаптарҙы артта ҡалдырҙы. Илебеҙ алға оптимизм, өмөт менән, бәҫен төшөрмәйенсә, үҙгәреүсән Европала ышаныслы аҙым менән атлай. Греция граждандары шуны хәл итте: улар ҡаты экономияны һәм харабаларҙы теләмәй,-тине ул.\nСИРИЗА яҡлылар еңеүҙе байрам фейерверктары һәм флагтар менән ҡаршыланы. Улар хәҙер тормоштары яҡшы яҡҡа үҙгәреүенә ышана.\n-Беҙ Грецияның хәҙерге тарихындағы иң мөһим һайлауҙа ҡатнаштыҡ. Беҙ, йәштәр, уға яңы юл астыҡ. Греция үҙгәрәсәк. Европа үҙгәрәсәк.\n-Бөтә нәмә үҙгәрәсәк. Был- ҡаты экономия сараларына сик ҡуйылды тигән һүҙ, беҙ бынан һуң урамдарҙа төн сығырға мөйөшө булмаған асарбаҡтарҙы күрмәйәсәкбеҙ, банкылар беҙҙең йорттарыбыҙҙы конфискациялауҙы туҡтатасаҡ.\n“Һөҙөмтәләр иғлан ителгәс, Алексис Ципрастың тәүге сығышын тыңлар өсөн, меңдәрсә кеше майҙанға йыйылды. Греция, иҫке бит ябылыр һәм ҡаты экономияһы менән “өсәү” артта ҡалыр, тип ышана,”-тип хәбәр итә Афинанан Euronews хәбәрсеһе Николетте Критику.


"Бергә алға барабыҙ!"\n7 Июнь , 12:38\n"Медиайыйын" матбуғат саралары форумында Башҡортостан Башлығы Радий Хәбиров сығыш яһаны.\nБөгөн “Торатау” Конгресс-холында журналистика тармағындағы мөһим ваҡиға – “Медиайыйын” матбуғат саралары форумы башланды. Әлеге ваҡытта форумдың пленар өлөшө бара. Унда Башҡортостан Башлығы Радий Хәбиров, Башҡортостан Хөкүмәте Премьер-министрының беренсе урынбаҫары Азат Бадранов, Рәсәй Дәүләт Думаһы депутаты, Бөтә донъя башҡорттары ҡоролтайы Президиумы рәйесе Эльвира Айытҡолова, Матбуғат һәм киң мәғлүмәт саралары буйынса агентлыҡ етәксеһе Максим Ульчев, Мәскәү ҡунаҡтары ҡатнашты. Быйыл форум “Медиатармаҡ һәм журналистика яңы саҡырыуҙар шарттарында” тип атала. Һәм һөйләшеү башлыса ошо темаға ҡағылды.\nБаш һүҙ менән Башҡортостан Башлығы Радий Хәбиров сығыш яһаны.\n– Былтыр был сара беренсе тапҡыр ойошторолғайны, хәҙер уны йыл һайын үткәрергә ҡарар иттек. Былтырғыһының йомғаҡтары буйынса 15-ләп ҡарар әҙерләнгәйне, әлегә ҡарата уларҙың туғыҙ самаһы үтәлде. Район хәбәрселәренең эш хаҡтары күтәрелде, журналистар өсөн гранттар булдырҙыҡ. “Матбуғат йорто” буйынса ҡарар бар ине, уға капиталь ремонт кәрәк. Был эш әлеге иҡтисади хәлдәр сәбәпле бер аҙ шылдырыла, әммә мотлаҡ эшләнәсәк, – тип башланы сығышын Радий Фәрит улы.\nРеспублика етәксеһе Башҡортостан журналистарына эшмәкәрлектәре өсөн ҙур рәхмәт һүҙҙәрен әйтте. Республика тормошоноң бөтә өлкәләре лә ваҡытында һәм дөрөҫ итеп яҡтыртыла. Тәү сиратта Радий Фәрит улы коронавирус пандемияһы осорондағы хеҙмәт өсөн рәхмәтен белдерҙе.\n– 2020 йылдың 18 мартында юғары әҙерлек режимы тураһында указға ҡул ҡуйылды. Кешеләр был сиргә ышанмай ине, сикләүҙәргә кире ҡараштар булды. Тик һеҙҙең, журналистарҙың, ярҙамы менән был ауыр осорҙо бергә үтә алдыҡ. Яйлап кешеләргә барыһын да аңлаттыҡ. Аҙаҡ вакцина яһатыу кампанияһы башланды, антиваксерҙар менән әүҙем эш алып барылды. Иҡтисадҡа ярҙам саралары ваҡытында яҡтыртылды, дөрөҫ мәғлүмәт бирелде. Беҙҙең журналистар ҡурҡып тормай “ҡыҙыл зона”ларға инә башланы, – тине ул һәм тәүге булып “ҡыҙыл зонаға” ингән хәбәрселәрҙең исемдәрен атаны.\nРадий Хәбиров белдереүенсә, әле илебеҙ яңы шарттарҙа йәшәй башланы. Ил Президенты ҡарары менән Украинала махсус хәрби операция бара. Был яңы шарттарҙа журналистарҙы яңы саҡырыуҙар көтә.\n– Хәрби операция менән бергә илебеҙгә ҡаршы быға тиклем булмаған иҫ киткес "мәғлүмәт һуғышы" асылды. Беҙ һис шикһеҙ Президентыбыҙ курсын хуплайбыҙ һәм егеттәребеҙгә теләктәшлек белдерәбеҙ. Гуманитар ярҙам ебәреү менән шөғөлләнәбеҙ. Әле унда табиптарыбыҙ эшләй, төҙөүселәр ҡалаларҙы тергеҙә, ирекмәндәребеҙ бар. Был эштә лә журналистарыбыҙ алғы һыҙыҡта. Башҡортостан хәбәрселәре гуманитар конвой менән Донбасс яҡтарына барып ҡайтты, ундағы хәлдәрҙе үҙ күҙҙәре менән күреп яҡтырта, - тине Радий Хәбиров. – Әле беҙҙең журналистарға йәнә бар аҡылын, тырышлығын һалып эшләргә, "мәғлүмәт һуғышы"на ҡаршы көрәшергә ваҡыт. Быны нисек эшләргә икәнлеген бөгөн ултырып кәңәшләшәйек.\nТөбәк етәксеһе республикала башҡарылған башҡа ыңғай эштәр тураһында ла һөйләне. “Ыңғай яңылыҡтарҙы ла күрһәтә белергә кәрәк”, - тигән фекерҙә ул. Был йәһәттән Радий Фәрит улы республиканың иҡтисади уңыштары тураһында һөйләне. Мәҫәлән, яңыраҡ ҡына беҙҙең ҙур делегация Үзбәкстан Республикаһына барып ҡайтты һәм беҙҙең өсөн файҙалы килешеүҙәр төҙөнө.\n– Әле беҙ санкциялар баҫымы шарттарында эшләйбеҙ. Ҡайҙа ниндәй мөмкинлек бар, шуға тотонабыҙ. Ҡаҙағстан, Үзбәкстан, Белоруссия менән эшләнек, Ҡытайға барырға әҙерләнәбеҙ. Быларҙың барыһы ла беҙгә бик кәрәк. Санкция шарттарында, әлбиттә, иҡтисадыбыҙ ауырлыҡ күрәсәк, тик беҙ быға әҙер булырға тейешбеҙ. Һәм журналистар был йәһәттән ыңғай миҫалдарҙы күрһәтергә тейеш, – тине ул.\nРадий Хәбиров журналистарға эшмәкәрлектәре өсөн рәхмәт әйтте һәм артабан да бергә эшләргә саҡырҙы.


Алтын юбилярҙар - МБУК РДК муниципального района Хайбуллинский район\n/ Клубы / Сельские клубы / Акъюловский СК / Алтын юбилярҙар\nУрыҫбай ауылында йәшәүсе Ғәйнелхаҡ һәм Рәйлә Исҡужиндар ошо көндәрҙә үҙҙәренең бергә йәшәүҙәренең 50 йыллығын билдәләй.\nИсҡужиндарҙы Алтын туйҙары менән ҡотлап, уларға Башҡортостан Республикаһы Башлығы Радий Хәбиров, Хәйбулла районы хакимиәте башлығы Рөстәм Шәрипов һәм ауыл биләмәһе хакимиәте исеменән котлау сәләме һәм бүләктәр тапшырылды.\nҒәйнелхаҡ Әбделғәлим улы һәм Рәйлә Рәхмәт ҡыҙы 6 балаға ғүмер биреп, тәрбиәләп үҫтергәндәр. Уларҙың 24 ейән-ейәнсәре, 2 бүләсәләре бар. Исҡужиндар ауылдың күркәм, абруйлы һәм хөрмәтле ғаиләһе. Ғәйнелхаҡ Әбделғәлим улы оҙаҡ йылдар колхозда эшләй, ауыл тормошоноң йәмәғәт тормошонда һәм урындағы үҙидаралыҡта актив ҡатнаша: ауыл старостаһы булды, әле ауыл Советы депутаты.\nРәйлә Рәхмәт ҡыҙы – Башҡортостан Республикаһы мағәриф отличнигы, хаҡлы ялға сыҡҡансы Урыҫбай ауылында балаларға башланғыс белем бирҙе. Алтын туйҙарын билдәләүсе Исҡужиндар ғаиләһенә оҙон ғүмер, ныҡлы һаулыҡ, именлек һәм бәрәкәт теләйбеҙ!


Һалымды телефон аша ла түләргә була\nҺалымды телефон аша ла түләргә булаХәҙер һалымдарҙы түләү өсөн банкта, йә почтала торорға кәрәкмәй, ә уны тиҙ генә телефон аша ла түләп була. Бының өсөн һеҙгә «Налоги ФЛ» мобиль ҡушымтаһын телефонға күсереп алырға кәрәк. Ҡушымта менән ҡулланыу бик еңел. Ул Андроид һәм iOS платформаһында эшләй. Һалымдарҙы 2 декабргә тиклем түләп ҡуйыуың хәйерле.\nХәҙер һалымдарҙы түләү өсөн банкта, йә почтала торорға кәрәкмәй, ә уны тиҙ генә телефон аша ла түләп була. Бының өсөн һеҙгә «Налоги ФЛ» мобиль ҡушымтаһын телефонға күсереп алырға кәрәк. Ҡушымта менән ҡулланыу бик еңел. Ул Андроид һәм iOS платформаһында эшләй. Һалымдарҙы 2 декабргә тиклем түләп ҡуйыуың хәйерле.


Еңеүгә бер аҙым ҡалды | ГТРК «Башкортостан» — Новости Уфы и РБ\nЕңеүгә бер аҙым ҡалды\nКонтиненталь хоккей лигаһында Гагарин кубогы өсөн плей-офф уйындары дауам итә. Кисә көнсығыш конференцияһы командалары, ярымфинал этабындағы 4-се уйында осрашты. Новосибирскиҙа «Себер» Магнитогорскиҙың «Металлург»ын ҡабул итте, уйын ҡунаҡтар файҙаһына 4-кә 3 иҫәбе менән тамамланды. «Өфө-Арена»ла иһә «Салауат Юлаев» клубы Омскиҙың «Авангард» хоккейсыларын 2-гә 1 менән ҡыйратты. Серияла иҫәп юлаевсылар файҙаһына 3-кә 1. Әгәр Игорь Захаркин дружинаһы иртәгә Омск боҙондағы уйында еңеүгә өлгәшһә көнсығыш конференцияның финалына юллама аласаҡ.


«Урал батыр» байрамы\nБөгөн Мифтахетдин Аҡмулла исемендәге Башҡорт дәүләт педагогия университетында сәсәндәр байрамы уҙҙы. Сарала мәктәп уҡыусылары, юғары уҡыу йорто студенттары ҡатнашты. Улар «Урал батыр» эпосынан өҙөктәр сәхнәләштерҙе, ҡобайырҙар һөйләне, һүҙ оҫталығында ярышты.\nЮғары уҡыу йортонда тарихи ҡомартҡыны ентекле өйрәнгән ғалимдар эшләй. Бынан тыш, университетта Салауат Юлаев ордены кавалеры Розалия Солтангәрәева етәкселегендә сәсәндәр мәктәбе бар. Шуға ла байрам тап ошо уҡыу йортонда уҙғарыла ла инде, ти башҡорт филологияһы деканы Луиза Сәмситова.\nӘйткәндәй, сара киләһе йыл уҙғарыласаҡ Евразия форумына әҙерлек булып тора. Аҡмулла уҡыуҙары нигеҙендә ойоштороласаҡ конференцияға сит ил вәкилдәре саҡырыласаҡ. Унда студенттар «Урал батыр» эпосы аша ҡунаҡтарҙы башҡорт халҡының мәҙәниәте, тарихы менән таныштырырға иҫәп тота.


«Киске Өфө» гәзитенең сайты - ШӘХСИ МӘКТӘПТӘРҘЕҢ ӨҪТӨНЛӨГӨ НИҘӘ? - 2018 - Мәҡәләләр\nШӘХСИ МӘКТӘПТӘРҘЕҢ ӨҪТӨНЛӨГӨ НИҘӘ?\nЗаман ата-әсәләре балаларына алдынғы белем биреү, уңышлы шәхес итеп тәрбиәләп үҫтереү өсөн бер нәмә лә йәлләмәй. Ҡайһы берәүҙәр дәүләт белем биреү учреждениеларындағы шарттарҙы үҙһенмәй, шәхси учреждениеларға мөрәжәғәт итә. Өфө ҡалаһында эшләп килгән шәхси белем биреү мәктәптәренә килеүселәр күпме, улар дәүләт ҡарамағында булғандарҙан нимәһе менән айырыла, өҫтөнлөктәре нимәлә булыуы тураһында "Башинформ" мәғлүмәт агентлығы һөйләшеү үткәргәйне. Унда баш ҡалала әлеге көндә эшләп килгән лицензиялы ете шәхси белем биреү учреждениеһы етәкселәре ҡатнашты.\n"Шәхси белем усағының дәүләт ҡарамағындағы балалар баҡсаһы, мәктәптәрҙән айырмаһы, өҫтөнлөгө нимәлә?" тигән һорауға әллә ниндәй етди аргументтар килтермәне осрашыуҙа ҡатнашыусылар. Ата-әсәләрҙең шәхси учреждениеға мөрәжәғәт итеүе, тәү нәүбәттә, ҡәҙимге балалар баҡсаһында сираттың күп булыуына һәм мәктәптәрҙә һәр балаға иғтибар бүлеп еткерелмәүе менән бәйле, тип иҫәпләй шәхси белем биреү учреждениеһы етәкселәре. Балалар баҡсаһына сират тороуы оҙаҡ һәм уңайһыҙ процесс булыуы менән килешмәй булмай, ләкин хәҙер, билдәле анекдоттағы кеүек, бала әрме йәшендә булғанда "Сиратығыҙ етте" тип шылтыратмайҙар бит...\nШуныһы бар, шәхси учреждениелар уҡытыуҙы ойоштороу буйынса төрлө эксперименттарҙан ҡурҡмай. Мәҫәлән, "Солнечный круг" белем биреү үҙәгендә уҡытыу Мария Монтессори методы буйынса алып барыла, бында 6 синыфҡа тиклем уҡыусыларҙың өлгәшен баһалау өсөн билдә ҡуйылмай, синыфтарға бүлеү ҙә юҡ. "Детская академия" шәхси белем биреү учреждениеһында юғары синыф уҡыусыларына яҡшы белгән предметты ситтән тороп өйрәнеп, Берҙәм дәүләт имтиханы биргән предметтар йәки ауыр үҙләштергән предметтар буйынса ғына дәрескә йөрөү мөмкинлеге бар. Шәхси мәктәптең ойоштороусыһы Константин Миняев быны ыңғай баһалай: уҡыусы буш ваҡытын башҡа төрлө файҙалы шөғөлдәргә сарыф итә ала, ике смена уҡырға, шәмбе дәрестәр ҡуйырға кәрәкмәй. Чесноковка ауылында урынлашҡан "Миллениум" мәктәбе үҙен саф һауала уҡытыу, спорт йүнәлешенә ҙур баҫым яһаған белем усағы итеп танытҡан. "Иң мөһиме, белем биреү кимәле беҙҙә күпкә юғары, - ти "Я гений" директоры Лилиә Исламова. - Сөнки беҙҙә юғары квалификациялы һәм белемле педагогтар эшләй".\nШәхси белем биреү учреждениеларына бөтә уҡытыусылар ҙа эшкә урынлашырға йөрьәт итмәй. Кадрҙар етешһеҙлеге улар өсөн дә актуаль проблемаларҙың береһе. Шәхси белем биреү усаҡтарының бынан тыш тағы бер етди проблемаһы - уҡытыу өсөн яраҡлы бина табыу. "Биналар булһа, әллә күпме мәктәп асып, бөтәһен дә уҡырға алып бөтөргә булыр ине", - ти "Супер школа" директоры Лилианна Яруллина ла. Тимәк, теләүселәр күп булғас, бизнес күҙлегенән белем биреүҙе килемле өлкә тип иҫәпләргә мөмкиндер. Ни тиһәң дә, баланың киләсәген хәстәрләүсе ата-әсәләр аҡса йәлләмәй. Шулай ҙа хәҙер бушлай белем алған уҡыусыға төрлө репетиторҙар, түңәрәктәрҙә шөғөлләнеү өсөн дә етди генә сығымдар талап ителә. Ә шәхси мәктәптә уҡығанда репетитор менән өҫтәмә рәүештә шөғөлләнеү талап ителмәй, тип бара уны ойоштороусылар. Әммә шәхси мәктәптәрҙең дә етешһеҙлеге юҡ түгел, унда... туған телдәр өйрәнелмәй.\nӘлегә шәхси белем биреү усаҡтары уҡырға теләүселәргә ҡытлыҡ кисермәй, киләсәктә тағы ла күбәйер, тигән фекерҙә директорҙар. Сөнки тотош илдә балаларҙы шәхси белем усағына урынлаштырыу модаға әйләнә. Ата-әсәләр сифатлы белем һәм балаһына күп иғтибар бүленеүен көҫәй. Был яҡшымы, әллә насармы тип баһалап булмай, әлбиттә. Киләсәк күрһәтер.\nЯҙылған: 24.09.18 | Ҡаралған: 256


Япония Почтовые Бурысы - Япон Бурысы Агентлығы Коллекцияһы - Бөтә Япония онлайн юрист. Юпонский хоҡуҡи портал адвокат ҙур.\nЯпония Почтовые Бурысы - Япон Бурысы Агентлығы Коллекцияһы\nҺуңғы тиҫтә йыл эсендә японияла сәнәғәт коллекцияһы невероятно бурыстар артаҺеҙ табыу бурысы күп йыйған, улар шул аҡсаға бер ҡасан да күрмәй, ул атолл тип. Был бик ҡатмарлы өсөн иҫәпләшергә бурыслы. Почтовые кеше бурыстарҙың мөһимлеген күпселек өсөн бурысын тулыһынса йыйыуҙың стратегияһы, бурыс сумманы түләргә бурыслы. ауырыуҙар өсөн генә түгел, уларҙың көтөлмәгән һөҙөмтәләргә етмәй, йә эшһеҙлек айырылышыуға. Һеҙ бик күп документ, сөнки һеҙ мөмкин.\nЯпондар япония бурысы аңларлыҡ коллекция характерын иҫәпкә алып, бурысты йыйыу эше иң ялҡытҡыс түгел, башҡа илдәрҙә бының кеүек.\nЯпон бурыслылар, ғәҙәттә, эшләмәй, бигерәк тә потянуться телефон аша шылтыратты. Япония коллекция йыйыу буйынса махсус бурыс булып тора. япония агентлығы бурыстары, методтары почтовые кем бурысын аңларға, эшләргә, һеҙгә ярҙам итер өсөн аҡса баҫыусылар тулы.\nПочтовые Япония бурысын ышаныслы хеҙмәт итә, Япон милли агентлығы лицензия буйынса бурыстарҙы йыйып, сит илдәрҙең компаниялары иҫәбенә неоплаченные йыйырға тәҡдим итә.\nКиң диапазонлы, төрлө сәнәғәт тармаҡтары буйынса белем.\nдебиторский бурыстарҙы йыйып, беҙҙең команда тәжрибәле юрист ручка тиҙ ашыу профессиональ һәм үҙ бурыстарын, ала аласыз түләргә һеҙҙең өсөн атолл. Почтовые яҡшы мөнәсәбәт клиенттар менән эшләү буйынса беҙгә ҡиммәтле япония беҙҙең бурысыбыҙ, беҙ һеҙҙең фондтың кире алырға мөмкинлек бирә һезгә иң яҡшы, иң ахыр сиктә, һеҙҙең бәйләнеш клиенттар менән яҡшы һаҡланған. Был беҙҙең мөнәсәбәттәр стратегик йәмәғәт тырышлығын ғәҙел, фирмалар гайка-беҙҙең тәьмин итеү өҫтөнлөклө бурыс булып тора һеҙ репутация. Беҙ ҡиммәтле клиенттар араһында беҙҙең ҙур уңыш туплау, топ-Япон бурыстарҙы йыйыу буйынса агентлығы. Ҡағиҙә яҡшы булыуы беҙҙең хеҙмәткәрҙәргә квалификациялы асыҡлау. fdcpa?, оҫта, тиҙлек арттырыу өсөн кәрәк Беҙ һеҙҙең туп-тулы хәүефһеҙлек сараларын тәьмин итәбеҙ, сөнки беҙ шөғөлләнгән, тулы хәүефһеҙлек күп осраҡта беҙҙең белгестәргә бирелә. Беҙ бушлай эшләнек, беҙ һеҙҙең әҙер ҡаты саралар функцияларын тергеҙеп, уның өсөн тикшереү. Һеҙ әҙер булырға һәм беҙҙең тәжрибә һәм профессиональ коллекция япония компаниялары бөтә донъя буйынса. Беҙгә яҡшы репутациялы бурыстарға ирешеү өсөн беҙгә ҡәнәғәтләндереү буйынса сифатлы хеҙмәттәр тәҡдим почтовые клиенттар төркөмө. Беҙҙең белгестәр шөғөлләнә, иң яҡшы хеҙмәттәре өсөн бурысы буйынса һеҙ почтовые бирә. Беҙ, ғәҙәттә, сәйәсәт селтәре эшләй, иғтибарлы хеҙмәтләндереүе менән тәьмин итеү өсөн клиенттарға.\nБеҙ, ҡағиҙә булараҡ, пошаговый бурысты ҡайтарыу процедураһы ҡулланылды.


Главная » Башҡорт теленең практик курсы. Күнегеүҙəр йыйынтығы » 34. Шалҡан\nБабай шалҡан сәскәйне. Шалҡан бик ҙур булып үҫте. Бабай шалҡанды йолҡоп алмаҡсы булды: тарта-тарта, тарта-тарта, тартып сығара алманы, ти.\nБабай ярҙамға әбейҙе саҡырған. Әбей бабайға, бабай шалҡанға тотонған. Эй тарталар-тарталар, эй тарталар-тарталар, тартып сығара алмайҙар, ти, былар.\nӘбей ярҙамға ейәнсәрен саҡырған. Ейәнсәр әбейгә, әбей бабайға, бабай шалҡанға тотонған. Тарталар-тарталар, тарталар-тарталар, тартып сығара алмайҙар.\nЕйәнсәр ярҙамға Муйнаҡты саҡырған. Муйнаҡ ейәнсәргә, ейәнсәр әбейгә, әбей бабайға, бабай шалҡанға тотонған. Тарталар-тарталар, тарталар- тарталар, тартып сығара алмайҙар икән.\nМуйнаҡ Мыяубикәне саҡырған. Мыяубикә Муйнаҡҡа, Муйнаҡ ейәнсәргә, ейәнсәр әбейгә, әбей бабайға, бабай шалҡанға тотонғандар ҙа, эй тарталар, эй тарталар, тартып сығара алмайҙар, ти.\nМыяубикә сысҡанды саҡырған. Сысҡан Мыяубикәгә, Мыяубикә Муйнаҡҡа, Муйнаҡ ейәнсәргә, ейәнсәр әбейгә, әбей бабайға, бабай шалҡанға тотонған. Тарталар-тарталар, тарталар-тарталар, тарта торғас, көскә тартып сығарғандар, ти.\nҺуған ни өсөн әсе булған?\nБорон-борон заманда булған, ти, бер матур ил. Ниндәй генә үҫемлектәр үҫмәгән унда!\nБик матур бер аҡланда ике дуҫ йәшәгән, ти. Һуған малай менән Аҡсәскә ҡыҙ булған улар. Бик татыу булғандар улар. Йәйге йылы ямғыр ҙа шатлыҡ килтергән, ҡояш нурҙары ла шатлыҡ килтергән дуҫтарға.\nКөн артынан көн үткән, һалҡын көҙ ҙә еткән. Бер көндө Һуған күҙҙәрен асһа, янында Аҡсәскә юҡ икән. Баҡһаң, төндә һалҡын ҡырау төшкән дә Аҡсәскәнең таждарын һулытып ҡуйған. Иң яҡын дуҫын юғалтҡан Һуған ҡайғыһынан илаған да илаған. Күҙҙәренән әсе күҙ йәштәре аҡҡан.\nБына шуға күрә һуған әсе икән ул.\nБулатты ауылға алып ҡайттылар. Иртә менән өләсәһе уға йылы, тәмле һөт эсерҙе. Ҡабарып бешкән күмәс телеме тотторҙо. Шуны ҡаймаҡ менән ашарға ҡушты. Сәй яһаны.\nТамағын туйҙырып алғас, Булат ихатаға сыҡты. Унда тауыҡтар ем сүпләй ине. Ә ҡойроҡ-ҡаурыйҙары төрлө төҫкә мансылған әтәс, тирә-йүнде яңғыратып, кикрекләй.\nШул саҡ кескәй малай ҡойма буйлап килгән өйрәк балаларын шәйләп ҡалды. Йүгереп барҙы ла береһен эләктерҙе. Теге үҙе йомшаҡ, үҙе пипелдәй. Ә ҡайҙа һуң бора торған асҡысы? Ергә ҡуйһаң, тегеләренә ҡарай ынтыла. Булат уны ҡабаттан тота. Муйынын икенсе яҡҡа бороп ҡарай. Юҡ, бәпкә буйһонорға теләмәй.\nОҙаҡ булашты Булат. Ниһәйәт, өйрәк балаһы өнһөҙ ҡалды. Ул башҡаса йүгереп тә китмәне, пипелдәмәне лә.\nКескәй малай, өйрәк балаһын ҡулына алып, өйгә инде:\n—Өләсәй, өйрәк ватылды, — тип илап ебәрҙе.\n— Йә хоҙай, бәпкәмде харап иткәнһең бит, балаҡайым. Эй шул ҡала, балаларҙың башын тимер уйынсыҡтар менән әйләндереп бөтәләр бит, — тип әрнене өләсәһе.\nМ.Ғиләж Ашығыҙ тәмле булһын! Кәбеҫтә билмәне\nКәбеҫтәне ваҡ ҡына итеп турап, һуған ҡушып, майҙа ҡыҙҙырып алығыҙ. Сей йомортҡа ҡушылған тоҙло һыуҙа ҡамыр баҫығыҙ ҙа, йәйеп, шаҡмаҡлап\nкиҫегеҙ. Һәр шаҡмаҡҡа ҡыҙҙырылған кәбеҫтә һалып, билмән яһағыҙ. Кәбеҫтә билмәнен ит һурпаһына һалып бешерәләр. Аҡ май, ҡаймаҡ, соус һалып, өҫтәлгә бирәләр.\nЯрты кило кәбеҫтәгә ярты кило он, 1-2 баш һуған, үҫемлек майы, сама менән тоҙ, борос, бер йомортҡа алына.\n(башҡорт милли ашы)\nОнға һөт, йомортҡа, май һәм тоҙ һалып, сөсө ҡамыр баҫырға ла уны 80-85 грамлыҡ өлөштәргә бүлеп йәйергә. Әҙер һимеҙ итте, картуфты һәм һуғанды ваҡ шаҡмаҡтарға турарға, тоҙ, борос һибергә, лавр япрағы һалырға мөмкин. Ҡамырҙың уртаһына 100-120 грамм эслекте өйөп һалырға. Ситтәрен йыйып, түңәрәкләп, уртаһында бәләкәй генә тишек ҡалдырып, бөрөп йәбештерергә. Ҡамырҙан бөкө яһап, тишекте ҡаплап ҡуйырға. Бәлештәрҙе майлы табаға һалырға һәм әленән-әле өҫтәрендәге тишектән һурпа ҡойоп, мейестә 40-45 минут бешерергә. Ваҡ бәлештәрҙе һурпа менән бирәләр.\n(үзбәк милли ашы)\nИтте шаҡмаҡлап турап ҡыҙарғансы ҡыҙҙыралар. Шунан тәменә ҡарап тоҙ, туҡмаслап туралған кишер, татлы борос, торма өҫтәп, йәнә 8-10 минут тирәһе бешерәләр. Аҙаҡ туралған картуф, һарымһаҡ, помидор һәм томат-пюре өҫтәлә. Ҡыҙыл һәм ҡара борос ҡушып, һурпа ҡойоп, 30-40 минут талғын утта быҡтыралар.\nСөсө ҡамыр баҫып, туҡмас киҫергә лә уны һыуҙа бешереп алырға. Өҫтәлгә тәрән һауыттарҙа өҫтөнә әҙерләнгән итле масса һалып бирелә.\nЛекция, реферат. Шалҡан - понятие и виды. Классификация, сущность и особенности. 2018-2019.\n33. Ҡоштар « | » 35. Башҡортса-русса һүҙлек


Онлайн-яңғыҙ таныштырғаның өсөн, италияла - ВИДЕО Ч. Онлайн танышыу!\nӘгәр һеҙ эҙләсе синг германияла, йәғни интернет, күп алымдары, синг: синг бизнес өсөн флирт йәки алмаштырып булаӘгәр, әммә, германияла яңғыҙ түгел азак, ул тели беләбеҙ, әммә бер генә кеше, ул уның бөтөнләй менән бәхетле булырға тейеш, мохтаж ғәҙел ашыу онлайн-мәғлүмәт. Италияла синг агентлығының партнерҙар табыу өсөн, күберәк таныштырҙы. йәки флирт агентлығы сайтында теркәлгән өҫтөнлөк бирә. Сайтта танышырға, алмаш, йәки сайтта танышырға сайтында флирт, еңел флирт синг күп эзләй, мөхәббәт, стенд йәки однодневный флирт.\nысынлап синг дөрөҫ тәҡдим\nБыл айырмалы рәүештә, һеҙҙең агентлығы өсөн яңғыҙ булған өсөн, ышан, үҙ көсө менән тапҡан кешеләр менән осрашыу һеҙҙең өсөн кимәле, бәхетле ысынлап та, гармония отчеттарҙы тикшерҙе. Бынан тыш, абруйлы агентлыҡтары - интернет айырмалы, ябай-кеше шәхси тормошо өсөн якларға танышты күпкә яҡшыраҡ, сөнки яңғыҙ ғына кәңәш һәм йүнәлеш ҡарап, релиз, был һеҙ фотола күргән мөмкин. Бигерәк тә яңғыҙ кеше, ысынлап италияла шәхси тормошонда ҙур әһәмиәт бирә. Һатып алыусылар йыш ҡына улар үҙен нисек тоясаҡ: улар эҙләп профиль теләү, яңғыҙ тиклем, шул ваҡытта, шул әлегә, уларҙы ҡәнәғәтләндермәй. Был осраҡта дөрөҫ агентлығы, сөнки һеҙ алмайсы"ябай"ҡулланыусы йүнәлеш. Өстөнлөктәре: индексирование һаны сикһеҙ түгел, шулай уҡ һеҙҙең өсөн профиль кәрәк. Германияла бушлай тапшырылырға мөмкин булған ярҙам маҡсатлы шәхес ғилми синглы менән тест үткәреү агентлығы.\nЯңғыҙ һуң төҙөй ала агентлығы, бушлай һәм башҡа йөкләмәләр, ҡамыр әхлаҡи баһа, тәҡдимдәр һәм партнерлыҡ идеаль партнер исемлегенән алырға мөмкин, сөнки һеҙ һүрәтләнә.\nЯңғыҙ бөтә профиль өсөн, теркәү германияла, баһа һәм ихтирам менән тулы. Синг ғына, ысынлап та, яҡшы, бергә булды. флиртовой һәм сайтында.\nҮҙен ҡарай, һәм һин яңғыҙ ҡаршылайбыҙ, һин уларҙы тура килә.\nӨҫтәмә мәғлүмәт алыу өсөн узнайте, ни өсөн беҙ, йәнәһе, ул беҙҙең белеп һәм шунда уҡ араһында развязываться.\nБер нисә көндән беҙ шәхсән осрашырға булдыҡ. Беҙ беренсе тапҡыр һәм бик ике осрашыу тулҡынландыра ине, посмеяться булыу кәрәк башта. Артабан беренсе осрашыуҙы яҡшы. Шул ваҡыттан башлап мин үҙемде бик бәхетле һабаҡташым һәм тирә-мин табылдым. Беҙ ултырабыз идеаль пар ғына була. Мин һинән без ума бөйөк Донн булыр ине, һәм мин уны таба алманым. Портал профиль тамған ҡарап, мин башҡа, мин генә түгел, уның эргәһенән үтә. Менән, буйынса, була-башҡа. Шунда уҡ минең тәҡдимде менән барлыҡҡа килгән күп партнерҙар, минең һәм минең белем кимәле менән ҡыҙыҡһынды. Бер аҙҙан һуң, мин булараҡ теркәлгән, ҡатын-ҡыҙ табам мин бик һәйбәт. Шулай булыуға ҡарамаҫтан, беҙ бынан бер нисә километр йәшәй, беҙгә хәл тест үткәрелгән"уңыш". Ричард өйрәнеү менән бергә уҙған йылдарҙа мин"Тәүбә", ә беҙ бер нисә ай шәхсән осрашыу. Берлектәге беренсе һәм етди мөнәсәбәт артабанғы осрашыуҙар өсөн киске эйәрҙе. Беҙ тағы ла бергә бәхетле, һәм мин ышанам, был киләсәктә лә дауам ителә. Сифатлы хеҙмәтләндереү өсөн тағы ла тәҡдим итә, беҙ уны йыл германияла була, бик яҡшы эшләгәндәр менән хеҙмәттәшлек булдырыу өсөн.\nOnline Dating Portal - ир-егеттәр советы танышыу өсөн Insider Insider\nHonderden shows van mooie meisjes van over de hele\nҡыҙ менән видеочить башҡа ҡыҙҙар менән һәм бушлай теркәү видеочивать ч танышты рулетка ҡыҙы менән шунда танышҡан. йыл видеочивать интим танышты видео видеочить пар эротическое рулетка менән телефон ч онлайн бөтә донъя ҡыҙ менән танышып видео видео менән танышыу сайты


Баш ҡалала яңы мәктәпкә алыуға ғаризалар ҡабул ителә башланы // Йәмғиәт | новости башинформ.рф\nБаш ҡалала яңы мәктәпкә алыуға ғаризалар ҡабул ителә башланы\n9:57, 20 марта 2017 Йәмғиәт\nБаш ҡалала яңы мәктәпкә алыуға ғаризалар ҡабул ителә башланы Фото: Олег Яровиков\nӨФӨ, 2017 йыл, 20 март. /«Башинформ» мәғлүмәт агентлығы, Әлфиә Әғлиуллина/. Өфөләге Дим районы хакимиәтенең Мәғариф бүлеге «Көмөш шишмә» биҫтәһендә төҙөлә башлаған яңы мәктәпкә уҡыуға ғаризалар ҡабул итә башланы.\nҒаризалар балаларҙың ата-әсәләренән һәм законлы вәкилдәренән 1-8 һәм 10 кластарҙы ойоштороу өсөн ҡабул ителә.\nМәктәп уҡыусыларының ата-әсәләрен Левитан урамы, 29/1 адресы буйынса 23-сө бүлмәлә көтәләр. Белешмәләр өсөн телефон: 8 (347) 279-14-93.\nБынан тыш, яңы мәктәптә эшләргә теләүсе уҡытыусылар dema_roo@mail.ru электрон адресына резюме ебәрә йәки үрҙә күрһәтелгән адрес буйынса мәғариф бүлегенә мөрәжәғәт итә ала, тип хәбәр иттеләр район хакимиәтендә.


Көркәк (һырт) — Башҡорт Википедияһы\n53°47′57″ с. ш. 58°42′11″ в. д.HGЯO\nКиңлеге 5 км\nИң юғары нөктәһе Көркәк\nЮғары нөктәһе 1008 м\nКөркәк — Башҡортостан (Көньяҡ) Уралындағы һырт.\nУчалы, Белорет, Әбйәлил райондары буйлап Маҙар йылғаһы (Миндәк йылғаһы ҡушылдығы) тамағы киңлегенән Бәләкәй Ҡыҙыл йылғаһына тиклем субмеридиональ йүнәлештә һуҙылған. Оҙонлоғо 16 км, киңлеге 4—5 км тирәһе, абсолют бейеклеге 1008 м Көркәк (тау). Текә битләүле уҡмашҡан массивтарға ҡушылып буйға һуҙылған тау теҙемдәренән тора; 0,5—1,5 м бейеклектәге ҡалдыҡ тауҙар осрай.\nИрәндек свитаһының базальт һәм андезибазальт составлы лаваларынан һәм лавабрекчияларынан, туфтарынан тора. Тау һыртында Миндәк һәм Бәләкәй Ҡыҙыл йылғалары ҡушылдыҡтары башлана. Төньяҡ‑көнсығыш һәм көнсығыш битләүҙәрендә Оҙонгүл, Өскүл (Урал йылғаһы бассейны) һ.б. күлдәр бар; күлдәр янындағы тигеҙлектәр һәм уйһыулыҡтар һаҙлы.\nТөньяҡ һәм көнбайыш ландшафтары күбеһенсә аҡһыл һоро урман тупрағындағы уҫаҡ, ҡарағай, ҡарағас ҡатыш ҡайын урмандарынан һәм ҡыяҡлы төрлө үлән үҫкән урман аҡландарынан ғибәрәт. Көньяҡ һәм көнсығыш битләүҙәрен көлһыуланған һәм йыуылған ҡара тупраҡтағы һәм ҡараға оҡшаш тупраҡтағы ҡылғанлы һәм төрлө үлән үҫкән далалар биләй. Теҙемдәрендә аҡһыл һоро өлгөрөп етмәгән урман тупрағы формалашҡан. Көркәк тауы — тәбиғәт ҡомартҡыһы.\nГорная часть Южного Урала между участками верхнего течения большого Инзера и Белой 2013 йылдың 24 декабрь көнөндә архивланған.\nhttps://ba.wikipedia.org/w/index.php?title=Көркәк_(һырт)&oldid=1054607 ҡабул ителгән\nБыл бит һуңғы тапҡыр 14:14 10 август 2021 үҙгәртелгән.


Күп һәм инвалид бала тәрбиәләүселәргә 4 меңдән ашыу ер участкаһы, дәүләт унитар предприятиелары менән идара итеүҙә этаплы реформа системаһын индереү\nБөгөн Башҡортостандың ер һәм мөлкәт мөнәсәбәттәре министрлығы 9 айлыҡ эшмәкәрлегенә йомғаҡ яһаны. Ултырышта билдәләнеүенсә, әле республикала 145 дәүләт унитар предприятиеһы бар, уларҙың 94-е табышлы эшләһә, ҡалғандарының хәле мөшкөләрәк. Шуға күрә был өлкәне үҙгәртеп ҡороу менән бер рәттән, һөҙөмтәле эшләү механизмдары ла индерелә.\nБыйыл шулай уҡ ҡуртымдағы ер участкалары һатып алыуға ғаризалар артҡан. Күп һәм инвалид бала тәрбиәләүсе ғаиләләргә ер бүлеүгә лә ҙур иғтибар бүленә, 9 айҙа барлығы 4 меңдән ашыу участка бүленгән. Программа ғәмәлгә индерелгәндән алып был күрһәткес 17 меңдән ашҡан. Шулай уҡ файҙаланылмаған ерҙәрҙе муниципаль ҡарамаҡҡа тапшырыу буйынса ла эш алып барыла. Белгестәр әйтеүенсә, ҡала-райондарҙа күп функциялы үҙәктәрҙең асылыуы эште күпкә еңеләйткән.


Рината Жубатова | Йәншишмә\nНаписал в 11 января 2019, 11:07\nУҡыған мәктәбең, синыфың: Ейәнсура районының Иҙелбәк мәктәбендә XI синыфта уҡыйым.\nТөрлө өлкәлә яулаған уңыштарың: 2017 йылда башҡорт теле һәм әҙәбиәтенән район кимәлендәге олимпиадала – еңеүсе, республика һәм Бөтә Рәсәй кимәлендә призёр булдым, былтыр тормош хәүефһеҙлеге нигеҙҙәренән – муниципаль этапта призлы урын, тарихтан еңеү яуланым.\nУңышлы булыу серен нимәлә күрәһең? Тырышлыҡта, ялҡауланмай ғына уҡыуҙа.\nУҡыу алдынғыһы булыу еңелме? Ҡайһы саҡта ауыр ҙа булып китә. Яуаплылыҡ та өҫтәй, күп конкурстарҙа ҡатнашырға кәрәк.\nМәктәп – һинең өсөн… икенсе өй.\nЯратҡан фәндәрең: бөтә фәндәр ҙә оҡшай.\nЯратҡан яҙыусы-шағирҙарың: Рей Бредбери, Джоан Роулинг, Александр Пушкин.\nЯратҡан ризығың: иҙелгән картуф.\nОҡшатып үҙең бешергән аш-һыуың: былау, бишбармаҡ, манты.\nЯратҡан байрамың: Яңы йыл.\nБуш ваҡытта күңелеңә ятҡан шөғөлдәр: китап уҡыу, өй эштәре менән булышыу, ырғаҡ менән бәйләү.\nҮҙ иткән спорт төрөң: фигуралы шыуыу, футбол.\nИнтернет селтәренә бүлгән ваҡытың: уҡыу көндәрендә – 1, ял көндәрендә 2 сәғәт.\nWhatsАpp, «Бәйләнештә», «Facebook», инстаграмм – һинең өсөн… төрлө кешеләр менән аралашыу өсөн сайттар, ниндәйҙер яңылыҡ беләһең.\nКиләсәккә уй-хыялдарың: һынауҙарҙы һәйбәт үтеп, университетҡа табиплыҡҡа уҡырға инергә теләйем.\n« Шыршы байрамында ҡатнашҡан\n83 йәштә булһам да… »


Өҫтәлдә - ҡыяр, ә өҫтәл аҫтында - колбаса? Был рашен мөғжизәһе!\nЯңы йыл алдынан һәр хужабикәнең кисертергеһеҙ эше барлыҡҡа килә. Яңы йылды ҡаршылағанда ниндәй ҡупшы кейем кейергә (был, һис шикһеҙ, мөһим)? Был кейемгә туфли һәм биҙәүестәр һайларға, ял ваҡытында байрам табынын һәм яңы йыл кисенең программаһын төҙөргә; фатирҙы уйынсыҡтар һәм серпантин менән биҙәргә; аҙыҡ-түлек, дуҫтар һәм туғандар өсөн бүләк һатып алырға кәрәк... Туҡта, эш бар бит әле! Быларҙың бөтәһенә лә нисек өлгөрөргә? Мәсьәлә еңелдән түгел, әммә үтәп була - "БАШвестЪ" редакцияһы яңы йыл алдынан һеҙҙең өсөн бер батырлыҡ күрһәтте инде!\nЭйе-эйе, һеҙ яңылышмайһығыҙ, һүҙ аҙыҡ-түлек баҙарҙары һәм социаль селтәрҙәр тураһында бара (супермаркеттарға уҡы). Беҙ уларҙың һәр береһендә хаҡтарҙы иғтибар менән өйрәндек һәм үҙебеҙҙең тикшеренеүҙәр тураһында етди отчет бирергә әҙер. Шулай итеп, аҙыҡ-түлекте ҡайҙа һәм күпмегә һатып алырға?\nБашта - консерваланған йәшелсәләр, улар яңы йыл өҫтәлен әҙерләү өсөн кәрәк буласаҡ. Борсаҡ һәм кукурузды супермаркеттарҙа һатып алыу яҡшыраҡ булыр, уларҙың хаҡы - 36 һум. Ҡиммәтме? Бер ҙә ҡиммәт түгел - баҙарҙа бындай банка өсөн 44 һум һорайҙар. Әммә һаҡсыл тотонорға уйлайһығыҙ икән, рәхим итегеҙ, үҙең теләгәнде һайла - кукуруз һәм борсаҡтың хаҡы 24 йәки 19 һум. Дөрөҫ, осһоҙ хаҡҡа алынған аҙыҡты асыу менән нимәгә тап булаһығыҙ, фәнгә билдәһеҙ. Бәлки, был ашарға яраҡлылыр, кем белә, бәлки, яраҡһыҙҙыр! Хәйер, һеҙгә һайларға.\nӘ хәҙер маринадланған ҡыяр тураһында. Уларҙы ла супермаркетта ҡарарға кәрәк, унда маринадланған ҡыяр 49-54 һум тора. Тәмләткестәр менән, эре һәм ваҡ ҡыярҙар. Йәнең теләгәнен һайла! Хаҡы ла тешләшмәй.\nЙомортҡа, ҡыяр, колбаса... Былар - ғәҙәти аҙыҡ-түлек, әммә, уларҙы кәрәкле пропорцияла бергә ҡушһаң, бик шәп салат килеп сыға. Традицион салатҡа ингридиенттарҙы етди һайларға кәрәк. Супермаркетта 127-157 һумлыҡ "доктор" колбасаһын һайлайáыҙ, ә баҙарҙан - ун дана йомортҡа (36 һум тора). Һуңғы кәңәшебеҙ осраҡлы түгел - эш шунда, селтәр магазиндарында уларҙың хаҡы 1-2 һумға ҡиммәтерәк.\nЯңы йыл өҫтәленең короле - майонез. Уны традиция буйынса "биҙрәләп" һатып алалар - 900 грамм тартҡан биҙрәнең хаҡы - 44 һум. Юғары калориялы майонез - 56-58 һум. Ай-һай, улар тәме һәм еҫе буйынса айырыла микән? Бында ла бер нисә һумығыҙҙы кеҫәгеҙҙә ҡалдыра алаһығыҙ.\nКөрсөк! Шуға ла күҙҙе ҡыҫып, креветка төргәктәрен урап үтергә була. Кукуруз һәм дөгөнән диңгеҙ ҡыҫалаһы салаты. Һуңғыһы һәр хужибикәлә табылыр, моғайын, ә бына диңгеҙ ҡыҫалаһы таяғы артынан супермаркетҡа бараһы ҡала. Иң мөһиме - аҡсаны әрәм-шәрәм итмәҫкә, һәм йөҙ грамлы төргәкте лә һатып алмаҫҡа. Бер юлы 200 грамлыны һатып алыу отошло булыр (18 һум тора), моғайын. Диңгеҙ ҡыҫалаһы салаты бөтәһенә лә оҡшар!\nЙылы аш. Яңы йыл унһыҙ үтмәй, ғөмүмән - ит ашамлығы - ул теләһә ниндәй байрам өҫтәле нигеҙе. Күҙ алдына килтерегеҙ әле - ылыҫлы ағастың хуш еҫе, бокалдар зыңлауы, шампан шарабы тамсылары, француздарса әҙерләгән итте ашаған ҡунаҡтарҙың ҡәнәғәт йөҙө... Туҡта! Беҙ фантазияға бирелдек шикелле.\nӘ хәҙер баҙарға юл алайыҡ һәм һыйыр ите һатып алайыҡ (уның бер килограмы 150-160 һум тора).\nҺалҡын закускалар тураһында һөйләгәндә, улар яңы йылда аш-һыу бүлмәһенең 50 процент тиерлек уңышын тәшкил итә. Өҫтәлгә сервелатты нәҙек киҫәктәргә киҫеп ҡуйығыҙ. Дөрөҫ, супермаркетта уның хаҡы ҡиммәт - 238 һум, ә баҙарҙа - 245 һум. Әммә көймәгеҙ - сервелат тәрилкәһен, ҡунаҡтарҙың буйы етмәҫлек итеп (әйҙә йыраҡтан ҡыҙығып торһондар), үҙегеҙҙә яҡыныраҡ ҡуйығыҙ. Һәр киҫәккә гәрсис менән "Ҡул менән теймәҫкә!" тип яҙырға онотмағыҙ, мәҙәк өсөн.\nТәмле ашарға яратыусылар ыуылдырыҡлы бутербродтан баш тарта алырмы һуң? Был аҙыҡтың да хаҡын бәйән итәйек - 300 һум. Һүҙ, әлбиттә, ҡыҙыл ыуылдырыҡ тураһында бара, ә ҡара ыуылдырыҡты, әйҙә, олигархтарға ҡалдырайыҡ.\nТағы нимә? Әлбиттә, сыр. Әлеге мәлдә "һөт мөғжизәһе"нең хаҡы үтә лә юғары - 199 һум, ә ул байрам өҫтәлендә мотлаҡ булырға тейеш. Сырҙы күп хужабикәләр өҫтәлгә ҡырғыс аша үткәреп, бешкән ит һәм майонез менән бутап салат рәүешендә, йәки киҙәктәргә бүлеп бирә. Беҙ тағы ла хыялға сумдыҡ шикелле.\nЭш араһында булһа ла социаль селтәргә күҙ һалайыҡ. Һөт кәштәләренә юл алабыҙ, бында шул уҡ "голланд" сыры 185 һум тора. Иҫ китерлек эдам сырына, ул әйтерһең дә һауа менән тултырылған, күҙ ҡырыйы менән генә ҡарап үтәбеҙ.\nБындай "һый-хөрмәт" булғанда, нимә эсәргә һуң? Башта - әфлисун һуты, ярай әле, сауҙа нөктәләрендә уның хаҡы бер үк - 70 һум (бер юлы ике литрлыны алығыҙ - осһоҙға төшә). Тағы бер вариант - газлы һыу, мәҫәлән, "Дюшес" тигәнде. Хаҡы ла ҡиммәт түгел - 19 һум ғына.\nӘйткәндәй, торт тураһында онотоп китмәйек. Уның уртаса хаҡы 150 һум (социаль селтәрҙә) йәки баҙарҙа 157 һум тәшкил итә. Һатып алған тортты ҙур ҡәнәғәтлек менән өйгә алып ҡайтабыҙ. Иң мөһиме - ул 31 декабрҙең һуңғы сәғәтенә тиклем "йәшәһен", һәм йорттағыларҙың төпһөҙ ашҡаҙанында 29-ында уҡ юҡҡа сыҡмаһын.\nКөрсөк көрсөк менән, ә Яңы йылда емеш-еләк ашайһы килә бит. Супермаркетта мандарин һәм йәшел алмалар һатып алабыҙ, уларҙың хаҡы уртаса 72 һум тора, ә банан - 42 һум, ә баҙар кәштәләрендә уларҙың хаҡы күпкә ҡиммәтерәк.\nҺәм, ниһайәт, сират шампан шарабына етте. Осҡон сәскән был бәхет эсемлеген Яңы йылда (аналитиктар раҫлауҙары буйынса, көрсөк йылында) эсмәһәң, ҡасан эсәһең? Шул уҡ ваҡытта, шампан шарабының күбеге һәм башҡа матурлығы менән ләззәтләнеү өсөн, эш хаҡының яртыһын сарыф итеү мотлаҡ түгел: Рәсәйҙә етештерелгән шампан шарабының бер шешәһе 83-84 һум тора, яҡын сит илдән индерелгәндәрҙең хаҡы - 103-104 һум.\nАҙыҡ-түлектәр йыйылмаһын барланыҡ шикелле, мәҙәктәр генә күңелһеҙ... Был аңлашыла ла. Ҡара ыуылдырыҡҡа һәм креветкаға бөгөн аҡса сарыф итеү - ул дыуамаллыҡ. Шул уҡ ваҡытта, унһыҙ ҙа байрам хәтерҙә ҡаласаҡ бит! Иң мөһиме - ынтылыш һәм байрам мөхите, ә быларҙы күңел йылылығы ярҙамында еңел булдырып була. Дөрөҫ, тағы бер мәл бар, был турала алдан хәстәрләү зарур - ул һеҙҙең яҡындарығыҙ һәм туғандарығыҙ өсөн бүләк. Ә бында ваҡланып тороу кәрәкмәй. Яңы йыл менән!


Республика башлығының гранттары тапшырылды - GTRK.TV — Новости Уфы и РБ\nРеспублика башлығының гранттары тапшырылды\nМузыка, театр, бейеү, һынлы сәнғәт һәм кинематография өлкәләрендә йәмғеһе 46 проект 93 миллион 600 мең һумлыҡ ярҙам алды. Гранттың дүрттән бер өлөшө республикала кинематографияны үҫтереүгә йүнәлтелгән. Ул ҙур проекттарҙың береһе – “Көмөш Аҡбуҙат” фестивален үткәреүгә һәм ике тулы метражлы фильм төшөрөүгә йүнәлтелә. Грант алыусылар араһында беҙҙең телерадиокомпания ла бар. “Рәсәй. Мәҙәниәт-Башҡортостан” телеканалында сығасаҡ проект ярҙам алған. Ул һирәк музыкаль инструменттар тураһындағы очерктар шәлкеменән тора.\n25 марта Салауат Юлаев Металлург менән икенсе осрашыуҙы юғалтыу менән башлай


Тауҙар тарта үрҙәргә » журнал Башкортостан кызы | Башҡортостан ҡыҙы журналы\nТауҙар тарта үрҙәргә\nҠатын-ҡыҙҙың рухи асылын, аҫылташтай күп ҡырлы күңел халәтен, йөрәк серҙәрен аңлап-тойоп бөтөү мөмкин түгелдер ул. Баш ҡалабыҙҙың Совет районы хакимиәтенең мәғариф һәм социаль сәйәсәт идаралығы начальнигы Әлфиә Әхәт ҡыҙы Ҡаһарманова ла – донъяға һөйөү менән баҡҡан, дуҫтарына, яҡындарына йәлләмәйсә күңел йылыһын өләшкән, һәр саҡ камиллыҡҡа, изгелеккә ынтылған гүзәл ҡатын-ҡыҙ, бай тормош тәжрибәһе туплаған алдынғы ҡарашлы етәксе.\n... Алһыу битле, ҡап-ҡара сәсле, янып торған ҡуңыр күҙле бәләкәс ҡыҙыҡай атаһының артынан бер тотам да ҡалмай: совхоз директоры Әхәт ағай яланда, бесәнселәр эргәһендә булһынмы, фермала һауынсылар янындамы, механизаторҙар менән йыйылыш үткәрәме, ҡыҙы Әлфиә ат егелгән арбала атаһы эргәһенә һыйынып ултыра ла иртә таңдан ҡара кискәсә совхоз биләмәләрен гиҙә. Оҙаҡ йылдар Киров совхозы директоры булып эшләгән, ауыл хужалығы тармаҡтарын күтәреүгә күп көс һалған Әхәт Хөснөтдин улы Сәмиғуллинды Ҡыйғы яҡтарында әле лә яҡшы иҫләйҙәр.\nСтәрлебаш районында тыуып үҫкән Әхәт Хөснөтдин улы ауыл хужалығы институтын тамамлағандан һуң, ғаилә ҡороп, Дыуан районында эш башлай, баш зоотехник, һуңынан совхоз директоры була. Сәмиғуллиндар Ҡыйғыла 1967 йылда төпләнә. Әсәһе Ҡадира Ислам ҡыҙы сығышы менән ошо яҡтан булғанғамы, ғаиләләге өс бала – Гүзәл, Әлфиә, ҡустылары Әлис ауылға тиҙ ерегә. Ауыл халҡы абруйлы совхоз директорын ҡуш ҡуллап ҡаршы ала, 7 бүлексәнән торған совхоз тиҙ арала районда ғына түгел, республикала уңыштарға өлгәшә.\nӘсәләре көн оҙоно мәктәптә уҡыта, апаһы Гүзәл Өфөлә уҡый, Әлфиә барыһына ла – уҡыуға ла, эшкә лә өлгөрөргә тырыша. Шул осорҙа ул тәүҙә велосипедты «эйәрләй», унан мотоцикл, машина йөрөтөргә оҫтарып ала, йыш ҡына атаһы менән һунарға йөрөргә лә әүәҫләнә. Атаһы кескәй Әлфиәнең күңеленә үҙенең бар тормош тәжрибәһен, аҡыл ҡеүәһен, кешеләр менән аралаша белеү оҫталығын һалып ҡалдырырға ынтыла. «Атайым шул ваҡытта уҡ минең холоҡ-фиғелемде сыныҡтырып, тормошта йәшәргә, үҙемде нисек тоторға өйрәткән, миндә етәксе сифаттарын тәрбиәләгән, күңелемә тормош аҡылын һеңдереп, шәхес итеп үҫтергән», – ти Әлфиә Әхәт ҡыҙы.\n1979 йылда ғаилә Бәләбәйгә күсә. Алдынғы совхоз директорын йәнә яңы үрҙәр яуларға, бөлгөнлөккә төшә яҙған хужалыҡты аяҡҡа баҫтырырға тип М. Горький исемендәге тоҡомсолоҡ заводына ебәрәләр. Яңы урынға өйрәнеү, башҡортса уҡығандан һуң рус мәктәбендә белем алыу еңел булмай, әлбиттә. Тиҫтерҙәре тәүҙә Әлфиәнең русса насарыраҡ белеүенән көлһә, күп тә үтмәй, тырыш, ныҡышмал ҡыҙыҡай барлыҡ фәндәрҙән дә тик «бишле»гә уҡый башлай, хыялында йөрөткән «Артек» балалар лагерында ял итеүгә өлгәшә. Башҡорт дәүләт университетының тарих факультетындағы шаулы студент йылдары, йәмғиәт тормошонда әүҙем ҡатнашыуы, баш ҡала мөхите ҡыҙыҡайҙың үҙенә булған ышанысын нығыта, тормошҡа ҡарашын киңәйтә, киләсәккә ҡанат ҡуя.\nШул осорҙа буласаҡ тормош иптәшен осратып, яҙмыш еле уны Сибай тарафтарына илтә. Иптәше, физика-математика фәндәре кандидаты Шәйхислам Ҡаһарманов БДУ-ның Сибай филиалында уҡыта. Улдары Айрат донъяға килә. Сибайҙың 8-се мәктәбенә эшкә килгән белемле, һәләтле йәш уҡытыусыға бер аҙҙан мәктәп директоры урынбаҫары вазифаһын йөкмәтәләр. Мәктәп тормошона башкөллө сума йәш педагог, балаларға белем биреүҙән тыш, тәрбиәүи эште ойоштороу, коллегалары, ата-әсәләр менән уртаҡ тел табып, белем биреү сифатын яҡшыртыу йәһәтенән күп көс һала.\n33 йәшендә иһә Әлфиә Әхәт ҡыҙын Сибай ҡалаһының 6-сы мәктәбенә директор итеп тәғәйенләйҙәр. 900-гә яҡын бала белем алған был мәктәп – ҡаланың иң абруйлы, бай тарихҡа эйә белем усағы. Мәктәп тарихында тәүге ҡатын-ҡыҙ директор булараҡ, һынатмаҫҡа тырыша, тупланған белем ҡеүәһен заман шарттарына яраҡлаштырып, мәктәпте яңы үрҙәргә әйҙәй яңы етәксе.\nТиҫтә йыл ошонда эшләү дәүерендә ҡаланың йәмәғәт тормошонда, халыҡты борсоған көнүҙәк мәсьәләләрҙе хәл итеүҙә лә әүҙем ҡатнаша Әлфиә Ҡаһарманова. Сибай ҡалаһы ҡала округы Советының беренсе саҡырылышы депутаты итеп һайланыуы ла халыҡтың ихтирамын, ышанысын күрһәтә. Кешеләр менән аралашҡандағы ихласлығы, уларҙың аһ-зарҙарына битараф булмауы, һәр кемгә хәленән килгән тиклем ярҙам итеүе, аҡыллы кәңәштәре артабан да уның абруйы артыуға булышлыҡ итә.\n«Берҙәм Рәсәй» партияһының Сибай төбәк башҡарма комитетының етәксе урынбаҫары булған осорҙа йәмәғәтселек менән тығыҙ бәйләнештә эшләй, хәйриә акцияларын ойоштороуға, уҡыу йорттарының матди-техник базаһын нығытыуға күп көс һала, йәш кадрҙарҙы үҫтереүгә – йәштәрҙе илһөйәрлек рухында тәрбиәләүгә иғтибар бирә. 2010 йылда өмөтлө етәксене Өфөгә партияның Башҡортостан төбәк башҡарма комитетына эшкә саҡырып алалар. Бында Әлфиә Әхәт ҡыҙы «500 бассейн», «Балаларға – балалар баҡсаһы!» кеүек мөһим проекттарҙы әҙерләүҙә ҡатнаша. Үҙ эшенең һөҙөмтәһен күреү, халыҡтың тормош шарттарын яҡшыртыуға йүнәлтелгән эшмәкәрлеге уға ҙур кинәнес бирә.\n2011 йылдан алып Әлфиә Ҡаһарманова Совет районы хакимиәтендә эшләй. Бында ла уның эшмәкәрлеге халыҡ тормошонан, мәғариф даирәһенән айырылғыһыҙ. Ниндәй генә вазифа биләһә лә, тормошта ниндәй генә үрҙәр яулаһа ла, ул яҡындары, дуҫтары өсөн ябай, ихлас Әлфиә булып ҡала. Өйөндә ул уңған хужабикә, дуҫтарына ла ишеге һәр саҡ асыҡ. Тормош йәмен тойоп, һәр көнөн изгелек менән нурлап йәшәүсе етәксе ҡатын-ҡыҙ Әлфиә Әхәт ҡыҙы Ҡаһарманованың киләсәккә уй-хыялдары, ниәттәре лә бихисап.\n– Тыуған Башҡортостаныбыҙҙың гүзәл урындарын гиҙергә яратам, руль артына ултырып, республиканы арҡырыға-буйға йөрөп сыҡтым. Тауҙарға артылыу айырыуса үҙенә тарта, тырышып-тырмашып яңы бейеклеккә үрләп күтәреләһең, көсөңә ышаныс арта, арыу-талыуҙарың онотола. Ошо мәлдә күңелдә барлыҡҡа килгән илаһи тойғо артабан йәшәүгә көс-дәрт өҫтәй. Ғүмерҙең тап ана шундай илаһи, ҡөҙрәтле үренә, тормош ҡәҙерен, донъя матурлығын бар тулылығында тоя алған мәленә еттем, алда тағы ла яуланаһы үрҙәр, артылаһы тауҙар көтә, – тип йылмая Әлфиә Әхәт ҡыҙы.


Вики-проекттар беҙҙе дуҫлаштырҙы » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Ҡоролтай тауышы » Вики-проекттар беҙҙе дуҫлаштырҙы\nВики-проекттар беҙҙе дуҫлаштырҙы 29.09.2017 // Ҡоролтай тауышы\nВикимания – Википедия һәм башҡа Вики-проекттар ирекмәндәре һәм рәсми вәкилдәренең йыл һайын үткәрелгән конференцияһы. Быйыл ул Канаданың Монреаль ҡалаһында уҙҙы һәм унда Башҡорт википедияһы ирекмәне, Мәскәү ҡалаһында йәшәүсе яҡташыбыҙ Ришат Сәйфетдинов та ҡатнашты. Бөгөн ул сәфәр тәьҫораттары менән уртаҡлаша.\nБашҡорт википедияһын үҫтереү зарур\n– Халыҡ һаны яғынан бик ҙур булмаһа ла, унда “ни бары” 1,7 миллион халыҡ йәшәй, Монреаль – үҫешкән, заманса ҡала. Уның метроһы, дүрт университеты бар, бизнес, сәнәғәт ярайһы киң үҫешкән. Ҡала үҙәгендә бейек, тотош быяла менән көпләнгән тиҫтәләгән бизнес биналары урынлашҡан. Викимания шуларҙың береһендәге “Шератон” ҡунаҡханаһында үтте.\nБыйыл конференция географияһы ярайһы уҡ киңәйгән, унда европалар менән бер рәттән Төньяҡ һәм Көньяҡ Американан вики-хәрәкәт вәкилдәре лә ҡатнашты. Рәсәй вәкилдәре иң ҙуры булыуы менән айырылып торҙо. Ете кешенән торған делегация составында Башҡорт википедияһынан мин һәм Татар википедияһынан Фәрхәд Фәтҡуллин да бар ине.\nКонференцияла Канадала француз телендәге айырым вики-проектты үҫтереүгә арналған осрашыуҙар ҙа ойошторолдо, сөнки Монреаль “француз канадаһы”ның үҙәге тип һанала. Шуға күрә лә, урындағы вәкилдәр әйтеүенсә, конференция бындағы француз телле йәмғиәт өсөн мөһим ваҡиға булып торҙо.\nМиңә бигерәк тә урындағы индеецтар телендәге Википедия менән таныштырыу ныҡ тәьҫир итте – улар менән сағыштырғанда, беҙ, башҡорттар, күп һанлы халыҡ һәм телебеҙ ҙә ныҡ үҫешкән, бары тик туған телебеҙҙәге Википедияны тағы ла үҫтерергә кәрәк.\nҒөмүмән, конференцияла урындағы индеецтарға арналған тотош саралар серияһы, шул иҫәптән эдитатон (уларға бағышланған мәҡәләләр яҙыу буйынса марафон), Commons-ҡа (һүрәттәр һәм аудиофайлдар ҡуйыу өсөн электрон “вики-милек”) һалыу өсөн урындағы архивтарҙан документтарҙы сканерлау буйынса саралар үткәрелде. Был вики-конференцияларҙы оҫта итеп ойошторғанда, уларҙың урындағы телдәр һәм вики-йәмғиәттәр өсөн мөһим булыуына бер миҫал булды.\nБеҙ, Викимедиа фонды хеҙмәткәрҙәре менән мөһим осрашыуҙар ойоштороп, әлеге ваҡытта Рәсәй Вики-йәмғиәте алдында торған ойоштороу мәсьәләләрен хәл итеү юлдары буйынса фекер алыштыҡ. Дөйөм алғанда, Викимания мөһим конференция булып тора, сөнки унда донъяның төрлө төбәгенән килгән вики-проекттар вәкилдәре, бер-береһе менән танышып, үҙҙәре хаҡында һөйләй, аралаша, тәжрибә уртаҡлаша һәм бергәләп үҫә.\nКавказда йондоҙҙар ҡабынды...\n1 – 3 сентябрҙә Дербентта Рәсәй телдәрендәге википедияларҙы популярлаштырыу һәм Дағстан телдәрендә Википедия проекттарын үҫтереү юлдарын эҙләү мәсьәләләренә арналған беренсе вики-семинарҙа ҡатнашырға насип булды. Сараны коммерцияға ҡарамаған “Викимедиа РУ” партнёрлығы һәм “Дербент” фонды, Федераль лезгин милли-мәҙәни автономияһы (ФЛНКА) ойошторҙо.\nДағстан ҡояшлы матур көндәре менән ҡаршы алды, яңынан йәй уртаһына әйләнеп ҡайтҡандай булдым. Махачкала аэропортынан Дербент ҡалаһына Кавказ федераль юлы алып бара. Юлда барғанда тигеҙ рәтләп ултыртылған виноград плантациялары иғтибарҙы йәлеп итә. Уң яҡта бер нисә саҡрымдан Кавказ тауҙары башлана. Тауҙар яланғас, беҙҙәге кеүек урман менән ҡапланмаған. Юлда арбаһына өйөп виноград тейәгән Беларусь тракторҙарын уҙып китәбеҙ, беҙҙә шулай сөгөлдөр, силос ташыйҙар.\nДербент – боронғо ҡала, архитектураһы башлыса бер-өс ҡатлы һарғылт ҡом төҫөндәге йорттарҙан тора. Тау битендә бер-береһенә тәртипһеҙ рәүештә терәлеп төҙөлгән бер ҡатлы йорттар күренә. Ҡала скверында гранат, инжир, грек сәтләүеге кеүек ағастар үҫә. Диңгеҙ буйы климаты бигерәк йомшаҡ, 28 градус эҫе булһа ла, һиҙелмәй. Ә ҡышын уртаса температура +8 градустан түбән төшһә, үтә лә һауыҡ булды, тиҙәр. Ҡар февраль уртаһында ғына бер-ике көнгә яуып ала, элегерәк ҡарлы осор оҙағыраҡ, 10-15 көн була торғайны, ти дағстандар.\nСеминарҙа “Дербент” фонды директоры урынбаҫары Амил Саркаров, урындағы интеллигенция вәкилдәре, йәмәғәт эшмәкәрҙәре, филологтар, уҡытыусылар һәм шағирҙар ҡатнашты. Килеүселәр араһында “Викимедиа РУ” етәксеһе Владимир Медейко, Лезгин википедияһы администраторы Олег Абарников, Рус википедияһынан Дмитрий Жуков, Эрзя википедияһынан Андрей Петров, Мәскәү ҡалаһында тәржемәсе булып эшләүсе яҡташыбыҙ Ришат Сәйфетдинов булды.\nБөрйән районы вики-клубы вәкилдәре, әүҙем википедиясылар Көнһылыу Ҡотлобаева менән Рәшиҙә Ғиззәтуллина апайҙар, видеоға яҙҙырып, семинарҙа ҡатнашыусыларға тәбрикләү ебәргәйне. Минең сығыш алдынан “вики-өләсәйҙәр”ҙең видео-сәләме тапшырылды. Улар семинарҙа ҡатнашыусыларға уңышлы эш һәм Дағстан телдәрендәге проекттарға яңы ҡатнашыусылар килеүен теләне.\nМин иһә сығышымда башҡорт телендә мәктәпкәсә йәштәге балалар, уҡыусылар, үҫмерҙәр, йәштәр, ҡатын-ҡыҙҙар өсөн баҫмалар булыуын, башҡорт телендә район гәзиттәре сығыуы, тәүлек әйләнәһенә эшләгән радио-телевидение тураһында һөйләнем. Артабан Википедияла ваҡытын файҙалы үткәргән, социаль селтәрҙәрҙә ваҡытын бушҡа сарыф итеп ултырырға теләмәгән, хәҙер пенсия йәшендәге журналистар, уҡытыусылар эшләүе тураһында һөйләнем. “Викимедиа РУ” директоры Владимир Медейко, башҡорттар башҡарған эш супер-уңышлы, уларҙың тәжрибәһен башҡа проекттарға ла таратырға кәрәк, тип билдәләне.\nАндрей Петров яҙыусыларҙың эрзя телендәге юзер-төркөмө тураһында һөйләне. Үҙенең сығышында:\n– Беҙ Дағстан телдәрендә ирекле белемде таратыусы урындағы халыҡ вәкилдәренән торған йондоҙсоҡтар ҡабыҙырға килдек. Рәсәй күп милләтле, һәм беҙ һанлы мәғлүмәт осоронда туғандарыбыҙға ярҙам ҡулы һуҙырға әҙербеҙ. Рәсәй телдәрендә тағы ла бер юзер-төркөм барлыҡҡа килер тип ышанам, һәм был Дағстан викимедиасылары төркөмө булыуын теләр инем, – тине.\n– Урындағы йәмәғәтселектең Википедия әүҙемселәре менән берлектә эшләргә теләүен күреп һөйөндөм. 2017 йылдың аҙағына тиклем мәктәп дирекцияһы менән бәйләнеш булдырып, төпкөлдәге ауыл мәктәбендә уҡыусылар һәм уҡытыусылар өсөн семинар үткәрәсәкмен. Пландарым тормошҡа ашһа, мәктәп уҡыусылары уҡытыусылар менән берлектә википедияға мәҡәләләр яҙасаҡ. Был тәжрибә илдең башҡа төбәктәренә лә таратыласаҡ. Мин бында төрлө халыҡ вәкилдәре менән аралашҡас, Рәсәй телдәрендә яҙыусы яңы ҡатнашыусылар һәм яңы мәҡәләләр булыр тигән өмөт бар, – тип билдәләне Лезгин википедияһы администраторы Олег Абарников.\nДағстан Республикаһы халҡы дүрт тел бүлегенә ҡараған 39 телдә һөйләшә, 14 тел формаль булһа ла, рәсми тел статусына эйә. Телдәрҙең сыбарлығы быуаттар буйы барған эндогамия, йәғни бер ҡәбилә эсендә генә өйләнешеү нормаһы менән бәйле. Дағстанда тик үҙеңдең ауылыңдан ғына кәләш алырға мөмкин булған, ауылдар шулай быуаттар буйы изоляцияла йәшәгән, туғандаш телдәр ҙә бер-береһен аңламаҫлыҡ булып ныҡ айырылған.\nХәҙерге ваҡытта Дағстандың авар, лак һәм лезгин телдәрендә Википедия эшләп килә. Амил Саркаров Дағстан шарттарында туған телде һаҡлау үтә лә ауыр булыуы тураһында һөйләне. “Ҡатнашыусылар әҙ булыуға ҡарамаҫтан, семинар бик уңышлы эшләне. Минеңсә, семинар Википедия нисек урындағы халыҡҡа ярҙам итә ала тигән һорауға яуап бирҙе. Был сараға килгән рус, башҡорт, эрзя, лезгин википедиялары вәкилдәренә рәхмәтемде белдерәм. Был семинар Дағстан халыҡтары өсөн телдең абруйын һәм ҡулланыу мөмкинлектәрен күтәрә торған ҙур ваҡиға булды. Оҙаҡҡа һуҙмай ғына Дағстан телдәрендә яҙыусылар өсөн юзер-төркөм ойошторолор тип ышанам. Бының өсөн күп эшләргә, яңы ҡатнашыусыларҙы йәлеп итергә кәрәк буласаҡ. Беренсе сиратта, милли интеллигенция вәкилдәре, мәктәп директорҙары, туған тел уҡытыусылары менән тығыҙ эшләйәсәкбеҙ”, – тип тамамланы сығышын “Дербент” фонды етәксеһе урынбаҫары.\nОйоштороусылар Дербент диуарына һәм Нарын-ҡалаһы нығытмаһына экскурсия ойошторҙо. Бынан 15 быуат элек сәсәниҙәр Кавказ тауы һәм Каспий диңгеҙе араһындағы тар ғына урында дошмандарҙан һаҡланыу өсөн стена төҙөгән. Бер-береһенән 300 метр арауыҡтағы ике параллель стена тау битенән алып диңгеҙгәсә һуҙылған. Стенаның бейеклеге – 12 метр, оҙонлоғо – 3 километр самаһы. Хәҙерге көндә стена өлөшләтә генә һаҡланған. Стена эсендә Нарын-ҡала нығытмаһы урынлашҡан. Ҡәлғә стенаға ҡарағанда яҡшыраҡ һаҡланған. Уның биләмәһендәге һыу һаҡлағыс, мунса һәм башҡа боронғо ҡорамдар менән танышҡас, ҡайтыр юлға сыҡтыҡ.\nМахачкала аэропортында бер ханымдың балалары менән һөйләшкәнен ишеттем. Иғтибарһыҙ ғына тыңлағанда беҙҙең яҡтан килгән кеше тип уйларға була ине, интонация-баҫым беҙҙең телдәге кеүек. Тик беҙҙең халыҡтың менталитеты бөтөнләй башҡа, улар аэропортта ҡысҡырып үҙ телендә һөйләшмәй, русса ла шым ғына һөйләшә. “Һеҙ ниндәй телдә һөйләшәһегеҙ, мин барыһын да аңлайым”, – тип өндәштем. Минең ҡайҙан килеүемде һорашҡас, “Ҡумыҡ, беҙҙе лә ҡыпсаҡ тип йөрөтәләр”, – тине ханым.\nШулай итеп, Кавказда беренсе вики-семинар тамамланды. Хәҙерге глобализация осоронда тел мотлаҡ Интернетта ла булырға тейеш һәм Дағстан телдәре лә бында үҙ урынын алырға тейеш. Вики-семинар Интернетта Дағстан телдәрен үҫтереүгә булышлыҡ итте һәм бында минең дә өлөшөм бар, тип әйтә алам.


16-сы ҙур гонаһ\n← 15-се ҙур гонаһ 76 оло гонаһ\nАвтор: хафиз Шәмсетдин әҙ-Ҙәхәби 17-се ҙур гонаһ →\n"(Аллаһтың ҡолдары) ялған шаһитлык ҡылмаҫтар, буш һүҙ һәм тейешһеҙ нәмәләр эргәһенән үткәндә йөҙ сөйөп үтеүселәр" (Фурҡан, 72).\nИбн Хузәмә менән Ибн Хиббән еткереүе буйынса "Ялған шаһитлыҡ Аллаһҡа ширек ҡылыуға тиң".\nАллаһы Тәғәлә әйтә: "Аллаһтың әмерен хөрмәт менән үтәп, тыйылғандарҙы ҡылмаған һәр кемгә Раббы ҡаршында бик тә хәйерле эш булыр. Харам тнп иғлан ителгән хайуандарҙан тыш (хайуандар) һеҙгә хәләл ителде. Боттарға табыныуҙан һаҡланығыҙ, ялған һөйләүҙән ҡурҡығыҙ" (Хаж, 30).\nХәҙистә әйтелә: "Ялған шаһитлыҡ биреүсегә тамуҡ мотлаҡ тип һаналмайынса, уның аяҡтары урынынан ҡуҙғалмаясаҡ ".\nЯлған шаһитлыҡ килтереүсе бер юлы бер нисә башҡа гонаһтар ҙа эшләй:\nАлдау һәм яла. "Шик юҡ, Аллаһ хаттин ашҡан ялғансыларҙы тура юлға күндермәҫ" ("Мөьмин", 28). Хәҙистә: "Мосолманға алдашыуҙан һәм хыянат итеүҙән башҡа бөтә холоҡ сифаттары ла хас", - тиелгән.\nЯлған шаһитлыҡ биреү яла яғылған кешенең мөлкәте, намыҫы һәм йәне юғалыуына килтерә.\nКешегә зыян килтереү, яла яғыуҙа отош. Сөнки был кеше үҙенә тыйылған мөлкәт хужаһы була һәм шуға күрә лә язаға тамуҡ утына эләгә. Аллаһ илсеһе (саллаллаһу ғәләйһи үә сәлләм): "Әгәр мин бер кешенең (һүҙҙәрен дөрөҫләп) мөлкәте икенсегә күсеү буйынса ғәҙелһеҙ ҡарар сығарһам, икенсе кеше уны алмаһын. Сөнки был аҙым менән мин уга тамуҡтан кейем әҙерләйем "\nАллаһ биргән мөлкәт, ҡан һәм намыҫ һаҡланыуы һәм тыйылыуы тураһында ҡағиҙәләрҙең юҡҡа сығыуы.\nБыл йәһәттән Аллаһ илсеһе (саллаллаһу ғәләйһи үә сәлләм): "Ниндәй генә мосолман булмаһын, уның намыҫы, мөлкәте һәм ҡаны икенсе мосолман өсөн харам", - тигән. "Ҡайһы гонаһтар иң ҙуры тураһында һеҙгә әйтәйемме?\nАллаһҡа ширек ҡатыу,\nЯлған шаһитлыҡ килтереү.\nСәхәбәләр Аллаһ илсеһенең (саллаллаһу ғәләйһи үә сәлләм) был турала шул тиклем күп ҡабатлауы һәм улар түҙмәй: "Эх, ул шымһа ине!" - тип әйтеүе тураһында һөйләй".\nСығанағы — «https://ba.wikibooks.org/w/index.php?title=16-сы_ҙур_гонаһ&oldid=19893»


Төбәктә ташҡын ваҡытында һыу баҫыу ихтималлығы булған урындар асыҡланды // Йәмғиәт | новости башинформ.рф\nТөбәктә ташҡын ваҡытында һыу баҫыу ихтималлығы булған урындар асыҡланды\n16:31, 30 марта 2016 Йәмғиәт\nТөбәктә ташҡын ваҡытында һыу баҫыу ихтималлығы булған урындар асыҡланды Фото: Олег Яровиков\nӨФӨ, 2016 йыл, 30 март. /«Башинформ» мәғлүмәт агентлығы, Артур Басиров/.\nБашҡортостанда ташҡын ваҡытында һыу баҫыу ихтималлығы булған урындар асыҡланды. Был хаҡта «Интерфакс-Волга буйы» агентлығында уҙған интернет конференцияһында республика буйынса Ғәҙәттән тыш хәлдәр министрлығы башлығы Марат Латипов хәбәр итте.\n«Өфөнөң Дим районында Новгород, Йәштәр урамдарына, Инорс биҫтәһендәге коллектив баҡсаларға, Максимовка ҡасабаһына, Калинин районында Фурманов урамына, Шакша биҫтәһенә хәүеф янай. Киров районында — Кооператив ялан, Кузнецов затоны, Ленин районында Нижегородка, Затон биҫтәләре һыу аҫтында ҡалыуы ихтимал. Баш ҡаланың Орджоникидзе, Октябрь һәм Совет райондарында урынлашҡан хужалыҡ объекттарын да һыу баҫыуы мөмкин», — тип белдерҙе Марат Латипов.\nШулай уҡ ул быйыл республикала ташҡынды хәүефһеҙ үткәреү буйынса эштең алдан ойошторолоуын билдәләне. 22 мартта техниканың әҙерлеге тикшерелде. Етәкселек төбәктең ташҡынға әҙерлеген ярайһы уҡ юғары кимәлдә тип баһалай.\nТеги: ташҡын,башҡортостан буйынса ғәҙәттән тыш хәлдәр министрлығы


Материалы за Ноябрь 2015 года » Страница 6 » Башҡортостан гәзите\nЙәмғиәт // 25-11-2015, 01:00\nБашҡортостандың Тәбиғәттән файҙаланыу һәм экология министрлығы, хоҡуҡ һаҡлау органдары хеҙмәткәрҙәре йыл башынан алып һунар өлкәһендәге 625 тәртип боҙоу осрағын асыҡлаған. Бындай етешһеҙлектәргә нигеҙҙә кейек аулауға рөхсәт ҡағыҙының булмауы, һунарсылар тарафынан элегерәк алынған ошондай документтарҙы министрлыҡҡа ҡайтармау, шулай уҡ тыйылған һунар алымдарын ҡулланыу инә.\nЙәмәғәтселектең үҙ-ара килешеп эшләүе шарт\nРеспубликала һуңғы осорҙа экологик мәсьәләләргә йәмәғәтселектең иғтибары артты.\nАйыҡ төбәк иҫәбенә инһәк тә...\n“Айыҡ Рәсәй” федераль проектын тормошҡа ашырыусылар менән “Рейтинг” мәғлүмәт коммуникациялары үҙәге үткәргән берлектәге тикшереү һөҙөмтәләренә ярашлы, Башҡортостан эскелек йоғонтоһона иң аҙ бирелгән тәүге 20 төбәк иҫәбенә ингән. Тикшереү барышында эскелек мәсьәләһе ентекле өйрәнелеп, ил төбәктәрендә алкоголгә ҡаршы сәйәсәттең һөҙөмтәлелеге баһаланған.\nҮҙебеҙҙең ҡорамалдар нимәһе менән ҡайтыш?\nЙәмғиәт, Анонстар // 25-11-2015, 00:30\nӨфөлә ил яғыулыҡ-энергетика комплексының ҡорамалдар, комплект һәм запас өлөштәрен импортҡа алмаштырыу, сит ил программа тәьминәтен файҙаланыуға бәйлелеген кәметеү мөмкинлектәре өйрәнелде.\nРуфина ШАҺАПОВА: “Экологик мәсьәләләрҙе хәл итеү өсөн йәмәғәтселектең үҙ-ара килешеп эшләүе шарт”\nЙәмғиәт, Экология // 24-11-2015, 15:15\n– Республикала һуңғы осорҙа экологик мәсьәләләргә йәмәғәтселектең иғтибары артты. Әүҙемлек Өфө эргәһендә төҙөлә башлаған Кроношпан заводы, Өфө районында һалынасаҡ крематорий, башҡорттар борондан изге тип һанаған Торатауҙы эшкәртеү мәсьәләләренә бәйле.\nКом: 0 // Уҡынылар: 620 тапҡыр // Тотош уҡырға\n“Гөлнурҙы йәлләп иланым”\nМәҙәниәт һәм әҙәбиәт // 24-11-2015, 01:07\nМ. Кәрим исемендәге Милли йәштәр театры халыҡ шағирының исемен йөрөткәс, уның әҫәрҙәрен сәхнәгә йыш сығарыуҙы, йәш быуынды уның рухында тәрбиәләүҙе маҡсат итеп ҡуйған. Көҙгө миҙгелдә иһә әҙиптең тыуған көнөнә бағышлап бер нисә спектакль уйнау матур йолаға әйләнгән. Театрҙа “Ҡыҙ урлау” комедияһы буйынса сәхнәләштерелгән “Тоҡ эсендәге бесәй, йәки Башкирская пленница” спектакле, “Беҙҙең өйҙөң йәме” әҫәре, Мостай Кәримдең хаттары, иҫтәлектәре һәм әҫәрҙәре буйынса “Яуҙы еңгән мөхәббәт” лирик комедияһы ҡуйылды.\nЙыр-көй бөркә төрки\n“Евровидение” конкурсын белмәгән кеше юҡтыр. Ул хатта сәйерлеге менән дә аптыратып ҡуя. Мәҫәлән, былтыр еңеү яулаған Кончита Вурст кеүек һаҡаллы “ҡатын”ды данлауҙарына иҫең китерлек. Ә бына ата-бабаларҙың ғөрөф-ғәҙәттәренә, йолаларына тоғролоҡ һаҡлаған, әхлаҡ һәм әҙәп төшөнсәләрен өҫтөн ҡуйған төрки халыҡтарҙың йырсылары ундай конкурстарға бик эләгә һалып бармай. Шуныһы һөйөнөслө: хәҙер төрки халыҡтарҙың донъяны шаулатҡан үҙ бәйгеһе гөрләй. Ул “Төрквижн” тип атала.\nТарихы бай был ерҙең\nЙәмғиәт // 24-11-2015, 01:06\nБиләмәләрҙе борондан Юрматы ырыуы башҡорттары төйәк иткән. Рәсәйгә ҡушылғас, ул Нуғай даруғаһының Юрматы улысына ҡарай башлаған. 1759 йылда Тор йылғаһы ярына Верхотор баҡыр иретеү заводы төҙөлгән. Ошо ваҡытта тәүге урыҫ ауылдары барлыҡҡа килгән. Заводта 140-лап рудник иҫәпләнгән, ул 1913 йылға тиклем эшләгән.\nКом: 0 // Уҡынылар: 613 тапҡыр // Тотош уҡырға\nКисә — табип, бөгөн… фермер!\nБирәйем тигән ҡолона, сығарып ҡуйған юлына, тиһәләр ҙә, бөгөн береһе лә алдыңа килтереп һалмай. Тырышһаң инде, эшләргә теләгәндәргә ярҙам итеүселәр табыла. Быға ныҡлы инанған Геннадий Григорьевич. Ана бит, үҙенең дә тормошо көтмәгәндә ҡырҡа боролған, әйтһәң, кеше ышанмаҫ: бынан ун ғына йыл элек ул тәжрибәле табип булған, хәҙер — фермер!\n“Гитарам һалдаттың ҡоралы һымаҡ…”\nБаҫалҡы ғына егет, ҡулына гитара тотоп, сәхнәгә күтәрелә. Тәүге аккорд. Залда тынлыҡ. Ә тауышы-ы… Юҡҡа ғына Айнур Хәлилов армия сафында хеҙмәт иткәндә лә подразделениеларының солисы булмаған икән.


Ғүмер буйы осоп етмәҫ, йондоҙмо һин Мөхәббәт - МБУК РДК муниципального района Хайбуллинский район\n/ Клубы / Дома культуры / Янтышевский СДК / Ғүмер буйы осоп етмәҫ, йондоҙмо һин Мөхәббәт\nҒүмер буйы осоп етмәҫ, йондоҙмо һин Мөхәббәт\nАллһы Тәғәлә әҙәмдәрҙең йәндәрен донъяға яратҡанда, ер йөҙөнә ебәргән. Был ҡуш йәндәр ир менән ҡатын затынан була. Йәндәр был донъяла бер-береһен эҙләп табып, ғаилә ҡороп, нәҫелдәрен дауам итә. Хәҙер инде ер йөҙөндә көслө тойғоно татыған, аҡылынан шашып яратҡан кешеләрҙең мөхәббәт тарихтары китаптарға яҙылған Ләйлә менән Мәжнүн, Таһир менән Зөһрә, Йософ һәм Зөләйхалар һөйөүенең көсөн кемдәр генә татыйһы килмәй икән дә, кемдәр генә аҡҡоштарҙың тоғролоғона көнләшмәй икән. Мөхәббәт. Бер уйлаһаң ябай ғына бер һүҙ. Мөхәббәт хисе һәр кемгә лә таныш, һәм күңеленә яҡын. Тик уның килеү ваҡыты төрлөсә, кемдер уның менән иртә осраша, ә кемдер һуң. Мөхәбәтле йөрәктәрҙә йырҙар тыуа, шиғырҙар ижад ителә.\n14 февраль Йәнтеш Мәҙәниәт йортонда ғашиҡтар көнөнә арналған ,,Ғүмер буйы осоп етмәҫ, йондоҙмо һин Мөхәббәт,, исемле матур кисә булып үтте. Кисәгә төрлө йәштәрҙәге парҙар саҡырылды.\nБайрам Азат Искужин башҡарыуында моңло ,,Парлылар йыры,, менән башланып китте. Азаттың үҙе ижад иткән яңы йыры барыһының да күңеленә хуш килде. Дәртле көй аҫтында саҡырылған ҡунаҡтар сәхнәгә саҡырылда. Кисә ҡыҙыҡлы уйындар, мөхәббәт йырҙары, дәртле бейеүҙәр менән үрелеп барҙы. Парҙар шиғырҙар ижад иттеләр, сихри май шәм яҡтыһында бер – береһенә яратыу һүҙҙәрен еткерҙеләр. Ғәлим Ултраков, Азат Искужиндың моңло йырҙары кисәгә тик йәм генә өҫтәне.\nКисәлә ҡатнашҡан ғаилә парҙарына иҫтәлекле бүләктәр тапшырылды. Байрамда ҡатнашҡан иң өлкән парҙар, 30 йыл бергә ғүмер иткән Гөлнур апай һәм Нурислам ағай йәштәргә үҙ теләктәрен еткерҙеләр ,,Бер – берегеҙҙе яратығыҙ, ҡәҙерләгеҙ, һаҡлағыҙ,, тине улар. Байрам бергәләшеп тәмле сәй эсеү менән тамамланды.


Башҡортостанда дин тотоусыларға 111 йыл элек төҙөлгән яңыртылған мәсет ҡайтарып бирелде // Йәмғиәт | новости башинформ.рф\n12:08, 17 августа 2017 Йәмғиәт\nФото: Гөлнара Садиҡова\nӨФӨ, 2017 йыл, 17 август. /«Башинформ» мәғлүмәт агентлығы, Әлим Фәйезов/.\nМәсетле районының Ҡотош ауылында яңыртылған мәсетте асыу тантанаһы үтте. Был сарала район хакимиәте башлығы Әнис Әсәҙуллин, уның социаль мәсьәләләр буйынса урынбаҫары Гөлназ Ҡадирова, урындағы халыҡ һәм ҡунаҡтар ҡатнашты.\nАҡһаҡалдарҙың һүҙҙәренсә, Ҡотош ауылында мәсет 111 йыл элек төҙөлгән. Әммә Совет заманы үҙгәрештәр индергән– ауыл халҡын мосолман байрамдарын билдәләү, бөтә ҡанундар һәм йолалар буйынса ғөрөф-ғәҙәттәрҙе уҙғарыу мөмкинлегенән мәхрүм иткән.\nТик 1992 йылда иҫке мәсет бинаһы дин тотоусыларға ҡайтарылған. 1930 йылда ябылған мәсет үҙенең бөтә совет «тормошонда» яҡташтары мәнфәғәтендә эшләгән – бында мәктәп интернаты, балалар баҡсаһы урынлашҡан. Әммә уҙған ваҡыт эсендә бина ныҡ иҫкергән. 2015 йылда яңыртыу эштәре башланды.\nИзге башланғысты ауыл халҡы һәм унда тыуып, йәшәп киткәндәр дәррәү хуплап сыҡты – кешеләр төрлөсә ярҙам күрһәтте. Һөҙөмтәлә ике йылда бина тулыһынса төҙөкләндерелде һәм икенсе һулыш алды.\n«Ислам нуры» мәсетен бик ҡыҫҡа ваҡыт эсендә күтәрҙек. Бында Ҡотош һәм Ләмәҙтамаҡ ауылы халҡының тырышлығы ҙур», — тип билдәләне ауыл старостаһы Әхмәтнур Хафизов.\n«Был урын үҫеп-килгән быуын өсөн белем усағына әйләнһен. Яңыртылған мәсет ауыл халҡы өсөн бөтә башланғыстарҙа ла рухи урын булыр тип ышанабыҙ», — тине район имам-мөхтәсибе Азамат хәҙрәт. Ул мәсетте тергеҙеүгә тос өлөш индергән Ләмәҙтамаҡ ауылы биләмәһе халҡына Республика мосолмандары диниә назараты исеменән Рәхмәт хатын тапшырҙы.\nРайон хакимиәте башлығы Әнис Әсәҙуллин ауыл халҡын ошо мөһим ваҡиға менән ҡотланы һәм бында ғибәҙәт ҡылырҙар, төрлө дини байрамдар уҙғарырҙар, мәсет кешеләрҙе берләштереүгә, динде һәм йолаларҙы тергеҙеүгә, әхлаҡи нигеҙҙәрҙе тәрбиәләүгә тәьҫир итер, тигән ышанысын белдерҙе, тип хәбәр иттеләр муниципалитет хакимиәтендә.


Песня «Бергенәм» исполнителя Adilya. Скачать или слушать онлайн\n1)Юлдарыбыҙ осрашты, йәндәребеҙ ҡауышты,\nКүңелем күптән эҙләне һине, һине, һине тик һине.\nШатланам һине осратҡанға, рәхмәтлемен бик Хоҙайға.\nНи булһа ла бергә булып, йәшәйек хыялланым.\nҠуш-та: Минен йөрәгем, минең яҙмышым\nТөндә, көндә лә мин һине уйлайым.\nМинең бергенәм, тик һинең менән\nТормош юлдарын үтергә теләнәм.\n2) Беҙ ике ҡоштай парлы, тормош юлдары ҡатмарлы,\nТырышырбыҙ бирешмәҫкә яҡын алмай, яҡын йөрәккә.\nБулһын әйҙә дауылдар, булһын әйә бурандар,\nҠанаттарҙы асырбыҙ, йыраҡтарға осарбыҙ.\nҺин - минең йөрәгем, һин - минең яҙмышым.\nБергенәм, һинең менән булырға теләйем.


Аҙна яңылыҡтары. Халыҡ хәбәрсеһе был аҙнала Ғафури районы Юлыҡ ауылынан\nТамашасыбыҙ урам буйлап көпә-көндөҙ ике мышы йүгереп йөрөгәнен кеҫә телефонына төшөргән. Күрәһең, ҡырағай хайуандар ауылға һунарсыларҙан ҡасып килеп ингән. Яҙма авторы фекеренсә, береһе яраланған да була. Шуға ҡарамаҫтан, ҡуш тояҡлылар ауыл эсендә лә яҡлау таба алмаған. Бында ла атыу тауыштары яңғырай.\nҠыҙғанысҡа ҡаршы, хайуандарҙың артабанғы яҙмышы тураһында хәбәр ителмәй. Шулай ҙа тәбиғәт һаҡсыларына тикшереү өсөн сәбәп бар. Һәр хәлдә, ауыл уртаһында мылтыҡтан атыу үтә лә хәүефле. Кешенең дә ҡорбан булыуы бар был осраҡта. Ә бит тәбиғәт үҙе лә һунарсыларҙы язалай ала. Сираттағы видеояҙмалағы кеүек. Ҡайһы райондалыр ике һунарсы ҡаргиҙәрҙә бүре аулай. Тәүге атыу йыртҡысты яралай, ә икенсеһе бөтөнләй ситкә оса. Ажарланған бүре техникаға ташлана.\nЯҙа атҡан һунарсы транспорт сараһынан төшөп тороп йыртҡысты атырға була, ләкин патрондарын ҡуйып өлгөрмәй. Йыртҡыс тешенән уны кире әйләнеп килгән ҡаргиҙәр хужаһы ғына ҡотҡара.


"Салауат Юлаев" боҙ өҫтөндә тәүге күнекмәләрен башланы . Әлеге ваҡытта командала уйынсылар бик күп, шуға күрә уны ваҡытлыса ике төркөмгә бүлделәр. Бер төркөм залда шөғөлләнгән арала икенсеһе боҙ өҫтөнә сыҡты. Беренсе төркөмдә ҡан төҫөндәге свитерҙарҙы йола буйынса лидерҙар Волков, Заварухин, Сидякин, Цулыгин һәм Озолин кейҙе. Состав\nике төркөмгә "көслөләр - көсһөҙҙәр" йәки "йәштәр - тәжрибәлеләр" системаһы буйынса түгел, ә аралаштырып бүленде. Һөҙөмтәлә көстәре буйынса тигеҙ коллективтар\nбарлыҡҡа килде. Күнекмәләрҙә яңы уйынсы - Омск мәктәбе тәрбиәләнеүсеһе, үткән йыл "Амур" (Хабаровск) командаһы өсөн\nсығыш яһаған Вадим Краснослободцев та ҡатнашты.\nРафаил Ишмәтов вәғәҙә итеүенсә, тест мәсьәләләренең береһе шайбаны күк һыҙыҡтан ташлау булды. Беренсе булып шайбаны ҡапҡаға Владимир Логинов индереүгә өлгәште. Ҡапҡа алдында урынды Мезин һәм Николаев биләне. Был ике һаҡсы үҙҙәрен шунда уҡ бик яҡшы яҡтан күрһәтте. Сергей Николаев шайбаларҙы көнбағыш ярған кеүек кенә кире ҡаҡты. Андрей Мезин да бик ышаныслы уйнаны.\nХоккейсыларҙың шайба ырғытыуы һәр ваҡыт уңышлы булды тип әйтеүе ҡыйын. Егеттәрҙең тулҡынланыуы һиҙелә һәм аҡрынлап улар яҡын аранан тороп һөжүм итеүгә күсте. Әммә ҡапҡасылар уйынсыларҙың асыуын килтереп, тыныс рәүештә үҙ эштәрен башҡарыуын дауам итте. Голдар ҙа индерелде, әлбиттә, бына Цулыгин Николаевты алдап тупты ҡапҡаға ырғытты һәм еңеүсе\nауазы сығарҙы, бына Щитов шайбаны ҡапҡаның мөйөшөнә бәреп индерҙе, Андрей Кутейкин үҙен перспективалы уйынсы итеп күрһәтә алды.\nТәүге күнекмә ваҡытында боҙ өҫтөндә шыуыуға ла иғтибар бирелде. Йә бер уйынсыға, йә икенсеһенә шелтә һүҙҙәре әйтелде, әммә ҡайһы берәүҙәре отпуск ваҡыты бөтөнләй булмағандай, оҫта итеп шыуыуын дауам итте. Беҙгә айырыуса\nһөмһөрө ҡойолған Игорь Волков һәм шаян Андрей Кутейкин һәм Дмитрий Зюзиндың шыуыуы оҡшаны. Ҡара свитер кейгән, битен се тка менән ҡапланған мөһабәт егет тә оҫта шыуа, ул "Салауат Юлаев" мәктәбенең яңы тәрбиәләнеүсеһе Павел Доронин булып сы ҡты.\nКүнекмәләр тамамланыуын иғлан иткәндән һуң, йәштәр\nшайбаларҙы йыйып алды.\nАндрей Мезин икенсе төркөм менән дә боҙ өҫтөнә сыҡты.\nКүнекмәләр тамамланғандан һуң беҙ Белоруссияның иң оҫта хоккейсыһына һорау менән мөрәжәғәт иттек.\n- Андрей, донъя чемпионатында яҡшы сығыш яһағандан һуң ниңә һеҙ башҡа билдәлерәк клубты түгел, ә нәҡ "Салауат Юлаевты" һайланығыҙ\n- Ә һеҙҙең клубығыҙ насармы ни Юҡ! Мин "Салауат Юлаев" яҡшы команда тип иҫәпләйем. Мине Европаға ла саҡырҙылар - һәр илдә бер нисә билдәле клуб ҡыҙыҡһынды. Әммә мин Өфөнө һа йланым.\n- Беҙҙең клуб һеҙгә лайыҡлы тәҡдим яһанымы\n- Эйе, әлбиттә.\n- Беҙҙең уйынсыларҙың ҡайһыһын яҡшы яҡтан айырып билдәләр инегеҙ\n- Беренсе күнекмәләрҙән һуң ғына билдәләүе ауыр, әммә шайбаны яҡшы ташлайҙар.\n- Һеҙҙе "Салауат Юлаевтың" "берҙән - бер биш йондоҙло" табышы тиҙәр. Был турала нимә әйтерһегеҙ\n- Юҡ, һеҙ нимә, бында беҙ барыбыҙ ҙа тигеҙ.\nКоманданың баш менеджеры Александр Меркулов та уйынсыларҙың һәр ҡайһыһы тигеҙ булыуын һәм хәҙер барыһы ла у ларҙың үҙенән тороуын раҫланы. Ә Рафаил Ишмәтов былай тине:\n- Әлегә, тәүге аҙнала, улар уйын тәжрибәһен яңырта. Ә бын а һуңынан кемдең ҡулынан нимә килеүен күрәбеҙ инде.


Лагерҙы нисек һайларға? » Башҡортостан гәзите | Газета Башкортостан на башкирском языке\nБашҡортостан гәзите » Сәләмәт булайыҡ » Лагерҙы нисек һайларға?\nЛагерҙы нисек һайларға? 13.06.2018 // Сәләмәт булайыҡ\n2017 йыл йомғаҡтары буйынса, Башҡортостан Волга буйы федераль округы төбәктәре араһында балаларҙы һауыҡтырыу лагерҙарында ялға йәлеп итеү йәһәтенән алдынғы урынға сыҡты. Былтыр йәйге һауыҡтырыу кампанияһы осоронда республикабыҙҙа 2 604 лагерь эшләгән һәм уларҙа мәктәп йәшендәге 189,1 мең бала ял иткән, һаулығын нығытҡан.\nМәғлүм булыуынса, ҡаланан ситтәге лагерҙар – иң һөҙөмтәле ял һәм һауыҡтырыу алымдарының береһе. Балалар лагерын һайлағанда тәү сиратта нимәгә иғтибар итергә һуң? Йәйге ял башланып ҡына тора, шуға күрә “Роспотребнадзор”ҙың Башҡортостан идаралығы белгестәренең кәңәше ата-әсәләргә файҙалы булыр тигән ниәттәбеҙ.\nИң элек сменаның оҙайлылығын күҙалларға кәрәк. Ул кәмендә 21 көн булырға тейеш. Ошо ваҡыт эсендә генә балала мәктәп программаһын уңышлы үҙләштереү, уҡыу йылы дауамында төрлө сирҙәргә ҡаршы тороу мөмкинлеген биргән көс-ҡеүәт туплана.\nЛагерҙың хәүефһеҙлек талаптарына яуап биреүенә инанығыҙ. Уның Рәсәй Федерацияһы субъектындағы ял итеү һәм һауығыу өсөн тәғәйенләнгән балалар ойошмалары реестрына индерелеүе, муниципаль район йәки ҡала округы комиссияһы тарафынан эшкә ҡабул ителеүе шарт. Лагерҙың дәүләт санитария-эпидемиология ҡағиҙәләренә һәм нормативтарына тап килеүе санитария-эпидемиология һығымтаһы менән раҫлана. Әйткәндәй, санитария-эпидемиология һығымтаһы бер йыл дауамында ғына ғәмәлдә була. Бындай документ юҡ икән, тимәк, һауыҡтырыу ойошмаһының эшмәкәрлеге законһыҙ.\nЛагерҙа хәүефһеҙлек шарттарын тәьмин итеү өсөн үҙәкләштерелгән һалҡын һәм эҫе һыу бүлеү системаһы, йыһазландырылған йоҡо корпустары, сифатлы туҡландырыу булырға, медицина хеҙмәттәре күрһәтелергә, бүлмәләрҙә һәм учреждение биләмәһендә дезинфекция, дезинсекция һәм дератизация кеүек саралар үткәрелергә тейеш.\nБелгестәр әйтеүенсә, һауыҡтырыу учреждениеһында буш ваҡыттың нисек ойошторолоуын, көн тәртибен алдан уҡ асыҡлау зарур.\nЛагерҙағы педагогтар, эшмәкәрлек программаһы тураһында мәғлүмәт алыу ҙа артыҡ булмаҫ.\nБалалар араһында сирлеләр булмаһын өсөн улар табиптың тейешле һығымтаһы, прививкалар тураһындағы мәғлүмәттәр, инфекциялы ауырыуҙар менән аралашмау хаҡындағы белешмә ҡағыҙы нигеҙендә ҡабул ителә.\n– Ялды ойоштороу буйынса хеҙмәт күрһәтеүҙәре тураһындағы килешеүгә ҡул ҡуйғанда уның тексын ентекләп уҡып сығығыҙ, күрһәтелгән хеҙмәттәр исемлегенә, уларҙың хаҡына иғтибар итегеҙ. Балағыҙға лагерҙа кәрәкле әйберҙәр исемлеген төҙөргә онотмағыҙ. Бындай иҫкәрмә ойоштороусыларҙа булырға тейеш, – тип кәңәш бирә “Роспотребнадзор”ҙың Башҡортостан идаралығы белгестәре.\nМөмкинлектәре сикләнгән балалар лагерға табиптың рөхсәте менән генә ҡабул ителә. Был осраҡта лагерь етәксеһенә һәм медицина персоналына алдан хәбәр итеү шарт. Шул уҡ ваҡытта ата-әсә лагерҙа балаһы өсөн тейешле шарттарҙың булыу-булмауын асыҡларға тейеш.\nДөрөҫ һайланған һауыҡтырыу учреждениеһында балағыҙ рәхәтләнеп ял итер, сағыу тәьҫораттар, тәжрибә туплар, иң мөһиме – һаулығын нығытыр.


Төбәк уҡыусылары «Артек» лагерынан ГТО айырмалыҡ билдәләре менән ҡайтты // Спорт | новости башинформ.рф\nТөбәк уҡыусылары «Артек» лагерынан ГТО айырмалыҡ билдәләре менән ҡайтты\n13:50, 10 ноября 2017 Спорт\nФото: Хәрби-спорт фонды\nТөбәк уҡыусылары «Артек» лагерынан ГТО айырмалыҡ билдәләре менән ҡайтты Фото: Хәрби-спорт фонды\nӨФӨ, 2017 йыл, 10 ноябрь. /«Башинформ» мәғлүмәт агентлығы, Наталья Овчарук/.\n6 ноябрҙә «Артек» халыҡ-ара балалар лагерында «Хеҙмәткә һәм оборонаға әҙер» бөтә Рәсәй физкультура-спорт комплексының Йәйге фестивален ябыу сараһы үтте. Ярыштарҙа илдең 85 төбәгенән 660 уҡыусы, шул иҫәптән Башҡортостандан балалар ҡатнашты.\nҺигеҙ уҡыусы тыуған төйәгенә ГТО айырмалыҡ билдәләре менән ҡайтты.\n«Төркөмдө «Өфө» аэропортында Хәрби-спорт фонды вәкилдәре ҡаршы алды. Балалар туғандарына һәм яҡындарына айырмалыҡ, сифат билдәһе сертификаттарын күрһәтте», — тип һөйләнеләр Хәрби-спорт флотында.\nУҡыусылар 60, 1500 (2000) метрға йүгереү, пневматик мылтыҡтан атыу, көс гимнастикаһы, туп ырғытыу, урындан оҙонлоҡҡа һикереү, арҡала ятып тәнде күтәреү, йөҙөү, гимнастика эскәмйәһендә тура аяҡтар менән тороп алға эйелеү кеүек һынауҙарҙы үтте.\nШәхси һәм команда зачетында йомғаҡ яһалды.\nБыл фестиваль бөтә төбәктәрҙе лә берләштерә алды. Ошо сарала төп ролдәрҙең береһе – иң һәләтле йәштәрҙе йыйған үҙе «Артек» лагерында. Хәҙер ижадтағы, мәғарифтағы, мәҙәниәттәге ҡаҙаныштар тураһында ғына түгел, спорттағы һөҙөмтәләр хаҡында ла һөйләй алабыҙ», — тип һыҙыҡ өҫтөнә алды Дәүләт Думаһы депутаты Светлана Журова.\nТеги: ГТО, Артек, Бөтә Рәсәй фестивале


Константин Толкачев Федерация Советында ултырыш уҙғарҙы // Сәйәсәт | новости башинформ.рф\nКонстантин Толкачев Федерация Советында ултырыш уҙғарҙы\n9:57, 21 ноября 2014 Сәйәсәт\nӨФӨ, 2014 йыл, 21 ноябрь. /«Башинформ» мәғлүмәт агентлығы, Арина Рәхимҡолова/.\nБашҡортостан Дәүләт Йыйылышы – Ҡоролтай Рәйесе Константин Толкачев Рәсәй Федерацияһы Закондар сығарыусылар Советының Закондар сығарыу тәьминәте һәм коррупцияға ҡаршы көрәш мәсьәләләре буйынса комиссияһының ултырышын уҙғарҙы. Ултырыш Мәскәүҙә Федерация Советында үтте. Коррупцияға ҡаршы һәм миграция өлкәһендәге ҡануниәтте камиллаштырыуға йүнәлтелгән саралар тураһында мәсьәләләр ҡаралды.\nУльяновск өлкәһе Закондар сығарыу Йыйылышы Рәйесе Анатолий Бакаев Коррупцияға ҡаршы эш итеү буйынса тулы хоҡуҡлы институт эше өлөшөндә үҙ төбәгенең үҙенсәлекле тәжрибәһе хаҡында һөйләне. Комиссия ағзалары ыңғай эш тәжрибәһен Рәсәй төбәктәрендә таратыу кәңәштәрен ҡабул итте һәм был институттың ҡануни нығыныу мөмкинлеген ҡараны.\nМиграция процестарын ҡануни көйләү ултырыштың тағы ла бер мәсьәләһе булды. Төп доклад менән Хакасия Республикаһы Юғары Советы Рәйесе Владимир Штыгашев сығыш яһаны. Ул хеҙмәт миграцияһына квота бүлеү менән бәйле килеп тыуған проблемалар тураһында хәбәр итте. Был өлкәләге ҡануниәтте Миграция кодексын әҙерләү һәм ҡабул итеү юлы менән системалаштырыу тәҡдим ителде.\nШулай уҡ 2015 йылға Комиссияның эш планы тикшерелде.\nКонстантин Толкачев Рәсәй Федерацияһы Закондар сығарыусылар Советының Закондар сығарыу тәьминәте һәм коррупцияға ҡаршы көрәш мәсьәләләре буйынса комиссияһын 2013 йылдан алып етәкләй. Комиссия составына Дәүләт Думаһының Именлек һәм коррупцияға ҡаршы көрәш буйынса комитеты рәйесе Виктор Озеров, Федерация Советының Оборона һәм хәүефһеҙлек буйынса комитеты рәйесе Ирина Яровая, шулай уҡ РФ һигеҙ субъекты парламенттарының етәкселәре инә.\nТеги: федерация советы,ҡануниәт


25 Ғинуар 2019, 12:53\nҠаланың медицина колледжында район хакимиәте башлығының беренсе урынбаҫары Илгиз Теләүбаев, Белорет үҙәк район клиник дауаханаһының баш табибы Евгений Кустов, поликлиниканың өлкән медсестраһы Дина Бабушкина уҡыу йортоноң сығарылыш төркөм студенттары менән осрашты.\nУҡыуҙы тамамлағандан һуң йәш белгестәрҙе эшкә урынлаштырыу аралашыуҙың төп маҡсаты булып торҙо.\n- Хәҙерге заманда ҡулына диплом алған йәштәрҙең алдына нисек итеп эш табыу мәсьәләһе килеп баҫа. Был йәһәттән һеҙ башҡа һөнәрҙе һайлаусыларға ҡарағанда күпкә бәхетлерәк, сөнки медицина хеҙмәткәрҙәре һәр ерҙә талап ителә. Муниципаль район хакимиәте һаулыҡ һаҡлау өлкәһен үҙ итеүселәргә төрлө яҡлап ярҙам итергә әҙер. Һуңғы йылдарҙа районда 26 фатир асҡысы табип һәм урта медицина хеҙмәткәренә тапшырылды. Был юҫыҡтағы эш киләһе йылдарҙа ла дауам итәсәк. Һеҙҙе муниципаль район хакимиәте исеменән Белорет районында һәм ҡалаһында эшкә ҡалырға саҡырам, - тине Илгиз Сафый улы.\nЕвгений Владимирович сығышында буласаҡ коллегаларын ниндәй эш хаҡы көтөүен әйтеп үтте, район-ҡала дауаханаларындағы, фельдшеракушерлыҡ пункттарындағы ваканциялар менән таныштырҙы, йәш белгестәрҙең ниндәй программаларҙа ҡатнаша алыуы тураһында һөйләне. Башҡа район-ҡалаларҙан айырмалы, беҙҙең районда тәүләп эш башлаусыларға кураторҙар тәғәйенләнеүҙәрен билдәләп китте, йәш белгестәрҙе үҙ һөнәрҙәрен яратырға саҡырҙы.


Кеүәшле — Башҡорт Википедияһы\n52°30′15″ с. ш. 57°57′15″ в. д.\nКеүәшле — Рәсәй йылғаһы. Башҡортостан республикаһы Баймаҡ районы биләмәләрендә аға. Һаҡмар йылғаһына уң яғынан (тамағынан 640 км алыҫлыҡта) ҡушыла. Йылға оҙонлоғо 19 км тәшкил итә.\nКеүәшле йылғаһы Йомаш ауылы уртаһынан аға.\nСафиулла Иҫәновтың сайтынан:\nБашҡорттар ырыуҙарға берләшеп йәшәгән осорҙа Урғаҙа йылғаһы буйында Арыҫлан исемле ҡарт көн иткән. Уның оло ҡатынынан Байыш, Йомаш, Ямаш исемле улдары булған. Йомаш менән Ямаш һунар итергә яратҡан. Һунарҙа йөрөгәндә улар хәҙерге Йомаш ауылы ултырған ерҙән дә үтәләр. Был ике һөҙәк тау араһынан аҡҡан йылға үҙәне була. Шуға иғтибар итәләр: йылға боролоп-боролоп аға һәм урыны-урыны менән ҡая-ташлы тауҙарҙы урай. Аҡҡан һыу тау итәгендә буран-елдән ышыҡланыуға уңайлы соҡорҙар, уйымдар хасил итә. Шул ҡыуыш урындарҙа улар үҙҙәре лә ел-ямғырҙан һаҡланып, ял итеп алыр булған. Бына шуға ла был йылғаны «Ҡыуышлы» тип атайҙар. Аҙаҡ уның исеме «Кеүәшле» булып китә.\nРәсәй дәүләт һыу реестры мәғлүмәттәренә ярашлы һыу Урал бассейны округын ҡарай, һыу хужалығы участкаһы — Һаҡмар йылғаһы башынан Оло Эйек йылғаһына ҡушылғанға тиклем. Бәләкәй йылға бассейны юҡ. Йылға бассейны — Яйыҡ (Рәсәй бассейны өлөшө).\n— Дәүләт һыу реестрында һыу объектының коды — 12010000512112200004976\n— Кодтар буйынса гидрологик өйрәнеү (ГӨ) — 112200497\n— Бассейн коды — 12.01.00.005\n↑ САФИУЛЛА ХАФИЗ УЛЫ ИҪӘНОВТЫҢ ТӘРЖЕМӘИ ХӘЛЕ\n↑ 2,0 2,1 Государственный водный реестр РФ: Кувашлы. Тәүге сығанаҡтан архивланған 21 август 2012. 7 август 2011 тикшерелгән.\nhttps://ba.wikipedia.org/w/index.php?title=Кеүәшле&oldid=1067401 ҡабул ителгән\nБыл бит һуңғы тапҡыр 15:33 1 сентябрь 2021 үҙгәртелгән.


«Торос» клубы Братина кубогының финалына сыҡты\nБөгөн Нефтекама хоккейсылары Караганданың «Һарыарҡа» клубын 2-0 иҫәбенә еңеүгә өлгәште. Шулай итеп серияла Башҡортостан командаһы дәғүәселәрҙе 4-0 иҫәбе менән ҡыйратты. Һуңғы уйындаға килгәндә, тәүге шайбаны Алексей Митрофанов индерҙе. Ә инде Самсон Махбод ҡунаҡтар ҡапҡаһы артында икенсе тапҡыр ҡыҙыл ут тоҡандырҙы. Финалда яҡташтарыбыҙ Ижевск клубы менән осрашыуы ихтимал. Әле күрше республика командаһы үҙ серияһында 2-0 иҫәбе менән алда бара.


Әбйәлил районында Республика көнөнә ҡарата яңы юл һәм ике ауыл клубы асылды // Йәмғиәт | новости башинформ.рф\nӘбйәлил районында Республика көнөнә ҡарата яңы юл һәм ике ауыл клубы асылды\n16:59, 9 октября 2013 Йәмғиәт\nӘбйәлил районында Республика көнөнә ҡарата бер нисә социаль объект асылды. Район хакимиәтенең мәғлүмәт-аналитика бүлеге начальнигы Линиза Сәғәҙиева һөйләүе буйынса, Асҡар һәм Хәлил ауылдарын тоташтырыусы яңы юл файҙаланыуға тапшырылды. Юл федераль бюджет аҡсаһына быйыл август-сентябрҙә төҙөлдө.\nӘбделмәмбәт ауылында капиталь ремонттан һуң ауыл клубын астылар. Төҙөкләндереү эштәрен район бюджеты аҡсаһына «Ремонт-төҙөлөш төркөмө» яуаплылығы сикләнгән йәмғиәте алып барҙы. Шулай уҡ Яңауыл ауылы халҡы ла капиталь ремонттан һуң клуб асыу тантанаһын билдәләне, улар быйыл «Айыҡ ауыл-2013» республика конкурсында ҡатнаша.\nРайон мәҙәниәт һарайында Республика көнөнә арналған тантаналы йыйылыш үтте. Йыйылыусылар алдында сығыш яһап, район башлығы Рим Сынғыҙов райондың бер йылдағы социаль-иҡтисади үҫешенә йомғаҡ яһаны. Ул һыҙыҡ өҫтөнә алып, йәйге һыу баҫыу район халҡын ҡурҡытманы, халыҡҡа ярҙам итеү һәм тәбиғәт әфәтенең эҙемтәләрен тиҙ арала бөтөрөү өсөн барлыҡ саралар күрелде,тине.\n— Ҡазала беҙҙе яңғыҙ ҡалдырманылар, бөтә республика ярҙамға килде, — тине хакимиәт башлығы.\nӘбйәлилдәрҙе Башҡортостан Республикаһы Дәүләт Йыйылышы – Ҡоролтайға яңы һайланған депутат, БР Туристик индустрия союзы рәйесе Кинйә Кускилдин һәм БР ауыл хужалығы министры урынбаҫары Фларис Шәйхетдинов байрам менән ҡотланы.\nБер төркөм төрлө тармаҡ производство алдынғыларына һәм йәмәғәт эшмәкәрлегендә әүҙем ҡатнашыусыларға районы Советы һәм хакимиәтенең, Бөтә донъя Башҡорттар Ҡоролтайының, тармаҡ министрлыҡтарының Почет грамоталары тапшырылды.\nБайрам район ижади коллективтарының сығышы менән тамамланды.


Йөҙөк ҡашы “Ҡабырсаҡ”\n4 Июнь 2019, 12:19\nРайон мәҙәниәт һарайында өс тиҫтә йылдан ашыу эшләп килгән “Ҡабырсаҡ” халыҡ фольклор ансамблен төбәктең йөҙөк ҡашы, “визит картаһы” тип әйтһәк, һис тә арттырыу булмаҫ. Башҡортостандың атҡаҙанған мәҙәниәт хеҙмәткәре Рәсимә Әхмәтйәнова етәкселек иткән коллективты районда ғына түгел, республикала, хатта унан ситтә лә яҡшы беләләр.\nӘлеге ваҡытта Мәсетле һөнәрмәндәре Мәскәү сәхнәһендә сығыш яһау өсөн әүҙем әҙерлек алып бара. 12 июндә билдәләнгән Рәсәй көнө уңайынан ҡуйыласаҡ ҙур концертҡа республикабыҙҙан тап “Ҡабырсаҡ” ансамбленең һайланыуы ла, әлбиттә, юҡҡа түгел. Уларҙың сығышы Өфөлә Бөтә донъя фольклориадаһына әҙерлек барышында уҙған “Фолк-Тайм” республика фольклор сәнғәте конкурсында, “Мәҙәниәттәр берҙәмлеге – Сәнғәттәр берҙәмлеге – Рәсәй берҙәмлеге” Бөтә Рәсәй фестиваль-конкурсының Екатеринбург ҡалаһында үткән һайлап алыу турында юғары баһаға лайыҡ булған. Әле “Ҡабырсаҡ”тың 17 үҙешмәкәр артисы үрҙә телгә алып үтелгән сараның Мәскәүҙә уҙасаҡ Гала-концертына йыйына.\nБейеүле, йырлы, йор һүҙле коллектив яулаған ҡаҙаныштарҙың барыһын да яҙа башлаһаҡ, гәзит бите етмәҫ. Улар Мәскәү, Киров, Ҡазан, Чебоксар, Екатеринбург, Силәбе ҡалаларында уҙған Рәсәй фольклор конкурстары еңеүсеһе булып танылған.\nӘлбиттә, һәр ижади коллективтың уңыш-ҡаҙаныштары уның етәксеһенең фиҙакәр хеҙмәтенә, тырышлығына бәйле. Йыр-моңға ғашиҡ ғаиләлә тыуып үҫкән Рәсимә апай, Стәрлетамаҡ мәҙәниәт техникумын тамамлағас, тыуған яғына ҡайтып, ең һыҙғанып эшкә тотона. Атаһы Йыһангир менән әсәһе Хафиза йор һүҙле, мәрәкәсел таҡмаҡсылар була. Был һәләт ҡыҙҙарына ла бирелгән, ансамбль репертуарындағы бейеүҙәр ваҡытында яңғыраған дәртле таҡмаҡтар – барыһы ла Рәсимә Әхмәтйәнованың ижад емештәре. Ғөмүмән, күп яҡлы талант эйәһе ул: йырҙар, шиғырҙар, төрлө сараларға сценарийҙар яҙа, халыҡ йолалары тураһында мәғлүмәттәр, әкиәт-риүәйәттәр йыя, район кимәлендәге байрамдарҙың режиссер-ҡуйыусыһы булып сығыш яһай.\n1976 йылда райондың мәҙәниәт йортонда эш башлау менән Рәсимә Йыһангир ҡыҙы “Әй” тип аталған ансамбль ойоштороп ебәрә. Ул әле лә эшләп килә, “халыҡ” исемен йөрөтә. 1988 йылда “Ҡабырсаҡ” ансамбленә нигеҙ һала. Был ижади коллективтың райондың мәҙәниәт тормошонда ниндәй урын тотоуын бер аҙ һөйләп үттек. Ғөмүмән, йырлы-моңло төркөмгә берләшкән талантлы апайҙарҙың, башҡарған эшенә мөкиббән бирелгән Рәсимә Әхмәтйәнованың халыҡ ижады өлгөләрен, ҡабатланмаҫ рухи мираҫыбыҙҙы һаҡлау йәһәтенән башҡарған ҙур хеҙмәтенең әһәмиәте баһалап бөткөһөҙ. Онотолоп барған фольклор йолаларын тергеҙһендәрме, төбәк халҡына хас бейеүҙәрҙе яңыртһындармы, районда уҙған сараларҙың уртаһында гөрләһендәрме – барыһына ла өлгөрә “ҡабырсаҡ”тар.\nТынғыһыҙ, ижадкәр, башҡарған эше менән ҡәнәғәтләнеп ҡала белмәгән Рәсимә Йыһангир ҡыҙы 2011 йылда, район хакимиәтендә эшләгән ҡыҙҙарҙың теләген иҫәпкә алып, “Аҡ тирәк” тип аталған яңы ансамбль ойоштора. Тиҙ арала был коллектив та билдәлелек яулай.\nРәсимә Йыһангир ҡыҙының бейеүселәре “Байыҡ” республика телевизион бейеү конкурсында өс Гран-при яулауға өлгәшкән. Быйылғы бәйгелә элекке йылдарҙың еңеүселәренә сығыш яһау мөмкинлеге бирелгәс, “ҡабырсаҡ”тар ҙа, “аҡ тирәк”тәр ҙә тағы үҙ бәхетен һынап ҡараған. Ансамблдәргә һәр турҙа уңышлы сығыш яһап, еңеүселәр рәтендә булырға яҙһын.\n“Байыҡ” телевизион конкурсы ойошторолоп килгән 12 йыл ваҡыт эсендә Рәсимә Йыһангир ҡыҙы 24 яңы бейеү ҡуйған. Ә инде эшмәкәрлеге барышында һалған бейеүҙәренең, йырлы-моңло композицияларының иҫәбен үҙе лә белмәй. Ғөмүмән, Әхмәтйәновтар ғаиләһен төбәктең мәҙәниәт тормошона йән өрөүсе талантлы, татыу ғаилә булараҡ беләләр һәм хөрмәт итәләр Мәсетлелә. Рәсимә ханымдың ире Хәнифйән Мәүли улы район хакимиәтенең мәҙәниәт бүлегенә етәкселек итә. Матур ғаиләлә Азамат исемле ул менән Юлиә исемле ҡыҙ буй еткергән, улар икеһе лә тормошта үҙ ишен табып, гөрләтеп донъя көтә, балалар үҫтерә. Юлиә әсәһенең юлын дауам итә – Өфөлә “Ете ҡыҙ” шәхси бейеү мәктәбен булдырған.\n“Ҡабырсаҡ”, “Аҡ тирәк” ансамблдәрендә шөғөлләнгән ҡатын-ҡыҙҙар “етәксебеҙҙән уңдыҡ” тип ҡыуанһа, Рәсимә Йыһангир ҡыҙы уларҙың үҙҙәренә рәхмәтле.\n– Эштәре ни тиклем мәшәҡәтле, башҡарған вазифалары яуаплы булыуға ҡарамаҫтан, репетицияларға дәррәү йөрөгән, бейеү донъяһына тоғролоҡ һаҡлап йәшәгән, күңеле матурлыҡҡа ынтылған яҡташтарыма һоҡланам. Улар шулай тырыш, берҙәм, дәртле булғанға ла уңыштарыбыҙ тос, – ти етәксе.


Башҡортостанда «Нефтекама» индустриаль паркы булдырыла // Иҡтисад | новости башинформ.рф\n15:22, 16 октября 2019 Иҡтисад\nӨФӨ, 2019 йыл, 16 октябрь. /«Башинформ» мәғлүмәт агентлығы, Галина Бахшиева/.\nРеспубликала «Нефтекама» индустриаль паркы булдырыла. Башҡортостан Башлығы Радий Хәбиров тейешле бойороҡҡа ҡул ҡуйҙы.\nСәнәғәт йүнәлешендәге яңы индустриаль парк Нефтекамала йылдам социаль-иҡтисади үҫеш биләмәһендә булдырыла. Майҙансыҡтың идара итеүсе компанияһы – Башҡортостандың Үҫеш корпорацияһы.\nТиҙҙән индустриаль парктың инженер инфраструктураһын һәм майҙаны 20 мең квадрат метрлыҡ етештереү бинаһын төҙөү буйынса проект-эҙләп табыу эштәре башлана.\nИюль айында Радий Хәбиров Нефтекамала индустриаль парк булдырыуҙы йөкмәткәйне.\nОшо ваҡыт эсендә майҙаны 28 гектар тәшкил иткән ер участкаһы һайлап алынған, предприятиеларға «Нефтекама» индустриаль паркына инеү буйынса тәҡдимдәр ебәрелгән, потенциаль резиденттар исемлеге төҙөлгән.\n«Беҙ быйыл уҡ проектлау стадияһына сығабыҙ, ә 2021 йылда майҙаны 10 мең квадрат метрлыҡ беренсе корпусты сафҡа индереү күҙаллана», — тип хәбәр итте Башҡортостан Үҫеш корпорацияһының инвесторҙар менән эшләү буйынса директоры Игорь Смолягин.\nУның һүҙҙәренсә, «Нефтекама» индустриаль паркы бөтә кәрәкле инженер һәм транспорт инфраструктураһы менән йыһазландырыла.\nПотенциаль резиденттарҙың йылдам социаль-иҡтисади үҫеш биләмәһе моделенә һалынған льготаларҙан файҙаланыу мөмкинлеге була.\n«Нефтекама» индустриаль паркы буйынса документтар республиканың Өҫтөнлөклө инвестиция проекттары исемлегәнә индереү өсөн Башҡортостан Хөкүмәтенә тапшырылған.\n2016 йылдың аҙағында Башҡортостанда — «Күмертау» һәм «Бәләбәй», 2019 йылдың башында «Нефтекама», «Благовещен» һәм «Белорет» йылдам социаль-иҡтисади үҫеш биләмәләре булдырылды.\nТеги: индустриаль парк, йылдам социаль-иҡтисади үҫеш биләмәһе


13 Июнь 2018, 17:44\nСолоҡсолоҡ - халҡыбыҙҙың иң боронғо һөнәрҙәренең береһе. Ҡунаҡбай Аҫылғужин ҡурсаулыҡтың иң тәүге оҫта солоҡсоларының береһе булған. Улы Рамазан да бәләкәйҙән атаһынан солоҡсолоҡ, умартасылыҡ һымаҡ халыҡ кәсептәрен яҡындан белеп үҫте.\nСолоҡсолоҡ - халҡыбыҙҙың иң боронғо һөнәрҙәренең береһе. Ҡунаҡбай Аҫылғужин ҡурсаулыҡтың иң тәүге оҫта солоҡсоларының береһе булған. Улы Рамазан да бәләкәйҙән атаһынан солоҡсолоҡ, умартасылыҡ һымаҡ халыҡ кәсептәрен яҡындан белеп үҫте. Оҙаҡ йылдар “Шүлгән-Таш” дәүләт тәбиғәт ҡурсаулығының Нөгөш участкаһында өлкән дәүләт инспекторы булып эшләгән, бөтә ғүмерен урмансылыҡҡа арнаған Рамазан Ҡунаҡбай улы тураһында төп һүҙем.\nТәжрибәле солоҡсо Ҡунаҡбай бабай ағас башына еңел үрмәләгән, эшен оҫта башҡарған. “Атайым иҫ киткес егәрле, сос, намыҫлы булды, эшен урын-еренә еткереп, теүәл үтәп барҙы,”- тип хәтерләй Рамазан атаһы тураһында.\nАҫылғужиндар башта Үрге Нөгөштә йәшәйҙәр, унан Ғәлиәкбәргә күсәләр. Рамазан Ҡунаҡбай улы киске мәктәптә 10-сы синыфты тамамлай. Армияла йөрөп ҡайтҡас, леспромхозға эшкә инә: ағас ҡырҡыу, сайыр һыҙыу, йыйыу кеүек эштәрҙең барыһын да башҡара. 1983 йылдан алып - ҡурсаулыҡта. 1996 йылдан Нөгөш урман участкаһының өлкән дәүләт инспекторы.\nУның маҡсаты – Үрге Нөгөш, Ғәлиәкбәр ауылдары тирәһендәге ата-бабаларҙан ҡалған ҡомартҡыларҙы – солоҡ ҡорттарын һәм ағастарын һаҡлап алып ҡалыу, уларҙы өйрәнеү һәм үрсетеү. Был ҡомартҡылар ысынлап та яҡлауға һәм һаҡлауға мохтаж. Эште биләмәләге файҙаланылмай ултырған солоҡтарҙың иҫәбен алыуҙан башлайҙар.Үрге Нөгөш, Ғәлиәкбәр ауылдарынан тәжрибәле солоҡсоларҙы эшкә алалар. Эшселәргә уңайлы эш шарттары булдырыу ҙа мотлаҡ: шлакоблоктан гараж, келәт, янғын һүндереү депоһы бар, таҡта ярыу цехында пилорамаһы эшләп тора. Нөгөш урман участкаһының контораһы, ситтән килеп китеүселәргә ял итеү өсөн уңайлы шарттар бар.\nНөгөш аръяғындағы 11 кварталда ҡурсаулыҡ умарталығы урынлашҡан. Унда ла ҡортсо өйө, аласыҡ, ҡышҡылыҡҡа ҡортто индереү бинаһы төҙөлгән. Кәрәкле техника ла етерлек.\nОйошмала 15 кешегә хеҙмәт урыны булдырылған: 7 урман һаҡсыһы, тракторист, шофер, ҡарауылсы эшләй. Нөгөш урман участогы 11 мең гектар ерҙе биләй. Рамазан ағай ҡурсаулыҡтың документ эштәрен дә теүәл һәм ваҡытында алып бара. Урман йәнлектәрен, ҡоштарҙы иҫәпләү - барыһы ла уларҙың эше.\nБиләмәлә янғын сыға ҡалһа ла, етәксе тиҙ арала һүндертеү юлын ҡарай. Нөгөш йылғаһы буйында туристар өсөн Кәшәлегә тиклем ял итеү өсөн дүрт урында туҡталҡалар эшләнгән. Кәшәлелә ике ҡатлы ял итеү бинаһы, мунса бар, урман ҡарауылсыһы, ҡортсолоҡ өсөн уңайлы шарттар булдырылған. Ҡояш батареялары электр уты бирә, телевизор күрһәтә.\n- Туристар өсөн уңайлы һәм хәүефһеҙ шарттар булдырыла. Кәшәлелә йылҡысылыҡты үҫтереү менән дә шөғөлләнәбеҙ,- ти әңгәмәсем.\nУрмандың тоғро һаҡсыһы, яҡлаусыһы Аҫылғужин Рамазан Ҡунаҡбай улы коллегалары араһында, районда хөрмәт ҡаҙанған алтын ҡуллы эшсе һәм етәксе. Ул ҡырағай хайуандарҙы һәм уларҙың йәшәү мөхитен һаҡлауға айырыуса ҙур өлөш индергәне өсөн “Урман рыцары”дипломы һәм күкрәккә таға торған билдә менән наградланған. Хәйер, башҡа наградалары ла бихисап тәбиғәт һаҡсыһының. Ул өлгөлө ғаилә башлығы ла, тормош иптәше Гөлнурға ныҡлы таяныс,5 балаһы өсөн өлгөлө атай. Ҡатыны Гөлнур менән балаларына юғары белем алырға, ғаилә ҡорорға ярҙам иттеләр. Улы Ғәзинур атаһы юлынан китеп, урман һөнәрен үҙ итте – “Шүлгән-Таш” ҡурсалығы участогында дәүләт инспекторы булып эшләп йөрөй.\nБаһадир кәүҙәле, ярҙамсыл, эшенә тоғро ҡараған ауыл депутаты Рамазан Ҡунаҡбай улы Аҫылғужин Ғәлиәкбәр, Үрге Нөгөш ауылдарында «Һаумыһығыҙ, ауылдаштар!», “Шәжәрә” байрамдарын ойоштороуға ла ҙур өлөш индерә, күп эш башҡара. Уның урманға тоғро хеҙмәте йәш быуын өсөн өлгө булып тора.


Етен йыя эшсәндәр | Министерство сельского хозяйства Республики Башкортостан\n» Етен йыя эшсәндәр\nЕтен йыя эшсәндәр\nБаҫыуҙарҙың күпселегендә бөгөн тынлыҡ, сөнки районда уңыш йыйыу миҙгеле нигеҙҙә тамамланды. Шулай ҙа Асҡар – Магнитогорск юлы буйындағы баҫыуҙарҙа уҙған аҙна аҙағынан комбайндарҙың саң болото туҙҙырып эшләүенә күптәр иғтибар иткәндер — уларҙа «Красная Башкирия» ауыл хужалығы кооперативы игенселәре етен йыйыуҙы дөргөн алып бара.\n— Хужалыҡта ужым һәм яҙғы культураларҙың уңышын йыйыу тамамланды. Әле һуң өлгөргән етен менән көнбағышты урырға ҡалды, — тип таныштыра ураҡ эштәре барышы менән кооперативтың баш агрономы К. В. Холмогорцев. — Күреүегеҙсә, бөтә уңыш йыйыу техникаһы етен баҫыуҙарына төштө һәм уларҙың кемуҙарҙан эшләүенә ҡыуанырға ғына ҡала.\nБеҙ шишәмбелә хужалыҡта булғанда комбайнсыларҙың ике бригадаһы йәнәш ятҡан баҫыуҙарҙың һуңғы гектарҙарын иңләй ине. Уңыш батырҙарын фотоға төшөрөп алыу өсөн уларҙың майҙандағы эште тамамлауын көтөргә тура килде, сөнки ҙур тиҙлектә эшләп йөрөгән техниканы туҡтатырға батырсылыҡ итмәнек.\nБына комбайндар, баҫыу ситендә бункерҙарҙың тулыуын көтөп ултырған КамАЗ-дарға, ашлыҡты бер-бер артлы бушатты ла, байтаҡ алыҫ ятҡан сираттағы баҫыуға күсеү өсөн тиҙ генә урғыстарын ысҡындырып, комбайндарға тағып та алдылар. Ошо эш араһында егеттәр менән бер аҙ әңгәмәләшергә форсат тыуҙы. Комбайнсылар араһында август башында, арыш сәсеүҙән репортаж эшләгәндә, осратҡан механизаторҙарҙы ла, һоло урыу барышында уңыш ташыған водителдәрҙе лә күреп ғәжәпләнеүемә:\n— Беҙҙә бөтәһе лә универсалдар. Йәғни ҡайҙа эшсе ҡулдар кәрәк, шунда эшләй алабыҙ: барыбыҙ ҙа машина йөрөтә, мохтажлыҡ тыуһа тракторға ла ултырабыҙ. Ураҡ осоронда иһә комбайнда ла эшләй алабыҙ, — тип яуапланы тәжрибәле игенселәрҙең береһе Мөхәмәт Ахунов.\nЕтен культураһы хужалыҡта быйыл бөтәһе 3000 гектарҙа сәселгән. Баш агроном әйтеүенсә, бөгөнгә (шаршамбыға ҡарата) уның бер мең гектар майҙанының уңышы йыйып алынған, комбайндар был культураны туранан-тура урып һуға.\n— Комбайндарҙың эшләнеше юғары, ике бригада тәүлеккә 300-400 гектарҙағы майҙандың уңышын ура. Синоптиктар тағы ун көн тирәһе ошолай аяҙ, йылы буласаҡ, тип фаразлай. Был осорҙа ҡалған етенде һәм бер мең гектар майҙанды биләгән көнбағышты урып-һуғып өлгөрөргә тейешбеҙ, — тип дауам итә баш агроном.\nКонстантин Владимирович әйтеүенсә, комбайнсылар ҙур яуаплылыҡ тойоп, намыҫлы эшләй. Тәүге бригадала дүрт «Тукан» комбайны тупланған. Уларҙы механизаторҙар Алгиз Вәлиев, Фидан Баһаув, Булат Кәримов, Мөхәмәт Ахунов хеҙмәтләндерә. Икенсе бригада иҫәбендә — Хәлит Төхвәтуллин, Риф Ғәлиуллин, Сергей Косарев, Таһир Вилданов, Альберт Ғәйнуллин һәм Александр Сачков йөрөткән дүрт «Полесье» һәм ике «Челленджер» комбайндары.\nУлар һуҡҡан етенде тағылмалы арбалар таҡҡан КамАЗ водителдәре Рөстәм Әбүзәров менән Фәнил Әхмәтов ырҙын табағына ташып тора.\nЫрҙын табағында яңы уңыш таҙартыла, һатыуға әҙерләнә. Баш агроном фекеренсә, был культураға һорау ҙур, шуға ла әлегә ул келәттәргә һалына — яҡшы хаҡ тәҡдим иткән һатып алыусыны көтәләр.\nҺатыу хаҡы һәйбәт булған культураны урып-йыйыуҙа эшләгән механизаторҙар, быйылғы ҡатмарлы һауа шарттарында, ҡыйынлыҡ менән үҫтерелгәнде юғалтыуһыҙ йыйып алһын, эште сифатлыраҡ башҡарһын өсөн хужалыҡ етәкселеге тарафынан төрлө дәртләндереү саралары ҡаралған. Мәҫәлән, комбайнсылар сәғәт 7-лә эш башлай, һуңламай килеүселәргә өҫтәмә түләм ҡаралған. Етенде урып-йыйыу хаҡы ла, башҡа культураларҙыҡына ҡарағанда, юғарыраҡ икән.\n— Ни тиһәң дә, йылдың ҡатмарлы килеүе үҙенекен итте. Үҫтерелгән культураларҙан өмөт иткән уңыш күләмен йыйып алып булманы. Етен төшөмө, мәҫәлән, гектарынан 6-8 центнерҙан килә. Бойҙай гектарынан ни бары 12-14 центнер бирҙе, арпа төшөмө уртаса 12 центнерҙан тура килә. 1200 гектарҙа сәсеп ҡалдырылған ужым культураларының уңышы 17 центнер тәшкил итте, — тип дауам итә баш белгес. — Шулай булғас, культураны көҙҙән сәсеп ҡалдырыу отошло. Иртә яҙҙан шытып сыҡҡан культуралар, ерҙә дым барҙа, күтәрелеп ҡала. Яҙ сәселгәндәрҙән алда өлгөргәс, башҡалар игенгә тулышҡансы уны йыя башларға мөмкин. Шуға ла майҙанды арттырырға ҡарар ителде, былтыр 1200 гектар майҙанды көҙҙән сәсеп ҡалдырһаҡ, быйыл иһә 1300 гектарға күберәк ултырттыҡ.\nБына шулай, йыл ҡатмарлы булһа ла, алдағы йыл игенсе өсөн уңайлы килеүенә, баҫыуҙарҙың мул уңыш менән ҡыуандырыуына өмөт менән йәшәй ауыл хужалығы эшсәндәре.\nРәмилә Истанбаева, Осҡон гәзите хәбәрсеһе


Стәрлетамаҡтың коммерция күсемһеҙ милек баҙары былтыр тотороҡло булды // Иҡтисад | новости башинформ.рф\nСтәрлетамаҡтың коммерция күсемһеҙ милек баҙары былтыр тотороҡло булды\n16:16, 12 января 2011 Иҡтисад\nБашҡортостандың ҙурлығы буйынса икенсе ҡалаһы — Стәрлетамаҡта 2010 йылда коммерция күсемһеҙ милек баҙарында хәл артыҡ үҙгәрмәне. Былтыр дүртенсе кварталда производство-склад күсемһеҙ милке секторында хаҡтар һәм ҡуртым ставкаларының бик аҙға ғына кәмеүе күҙәтелде.\nКүсемһеҙ милек буйынса «Азимут» Берҙәм мәғлүмәт хеҙмәте аналитигы Екатерина Иманғолова хәбәр итеүенсә, баҙарҙың иң үҫешкән сегменты булып сауҙа күсемһеҙ милке ҡала. Уға ҡуртым буйынса тәҡдимдәрҙең 42 проценттан ашыуы һәм һатыу буйынса тәҡдимдәрҙең 50 проценттан ашыуы тура килә.\nСтәрлетамаҡта коммерция күсемһеҙ милек объекттарының һәр квадрат метры өсөн уртаса хаҡ ете меңдән 30,5 мең һумға тиклем етә. Ә уртаса ҡуртым ставкалары – һәр квадрат метры өсөн 120 һумдан 300 һумға тиклем.


100 бал йыйһаң ярҙам булыр | ГТРК «Башкортостан» — Новости Уфы и РБ\n04 июля 2019 — 15:14 ГТРК «Башкортостан»\nБашҡортостанда Берҙәм дәүләт имтиханын 100 балға тапшырыусыларҙы, олимпиадаларҙа еңеүселәргә ярҙам күрһәтеләсәк. Әйтәйек, Өфө дәүләт нефть-техник университеты юғары стипендия алырға хоҡуҡ биргән сертификат бирергә йыйына. Ә олимпиада йомғаҡтары буйынса уҡырға инеүселәр 30 мең һумлыҡ стипендияға өмөт итә ала. Башҡа юғары уҡыу йорттарында ла ошондай уҡ саралар күрелә. Был хаҡта республиканың ректорҙар шураһы рәйесе Рәмил бәхтизин белдерҙе. Һуңғы мәғлүмәттәргә ҡарағанда, ҡабул итеү комиссияларына 14 мең 500 кеше документтарын тапшырған.


Халҡым өсөн хеҙмәт итәм - GTRK.TV — Новости Уфы и РБ\nХалҡым өсөн хеҙмәт итәм\nСуд приставтарының һөнәри бурыстарын ошо һөйләм асыҡлай. Бөгөн Өфөләге Еңеү паркында 80-гә яҡын кеше суд приставы дәрәжәһенә алыныуы айҡанлы тантаналы ант бирҙе.Тантанала шулай уҡ суд ҡарарҙарын башҡарыу хеҙмәтендә оҙаҡ йылдар эшләгән алдынғы хеҙмәткәрҙәргә федераль һәм төбәк ведомствоһы наградалары тапшырылды. Ант биреү тантанаһын Бөйөк Еңеү көнө алдынан үткәреү тәрән мәғәнәгә эйә, тине Суд приставтары федераль хеҙмәтенең Башҡортостан идаралығы етәксеһе. Илгә фиҙаҡәрлеген күрһәткән еңеү яулаусыларҙың данын һаҡлаған Еңеү паркында бирелгән ант халыҡ мәнфәғәттәрен яҡлаусыларға бурыстарын намыҫ менән выжданы ҡушҡанса башҡарырға өндәй. Был егеттәр һәм ҡыҙҙар суд ҡарарҙарын атҡарыу хеҙмәтендә ярты йыл эшләп, бурыстарға тоғролоғон күрһәтеп тә өлгөргән.\n06 мая Һуғыш йылдарында йөҙҙән ашыу завод һәм фабрика Башҡортостанға күсерелгән\n06 мая Хәрби сафта йыр менән